
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 345 

14 Φεβρουάριου 2014 


ΑΠΟΦΑΣΕΙ Σ 

Αριθμ. 432/20486 

Έγκριση προγράμματος οικονομικών αποζημιώσεων και 
ενισχύσεων, που προκύπτουν από την επιβολή κτη¬ 
νιατρικών μέτρων εξυγίανσης του ζωικού κεφαλαί¬ 
ου, για το έτος 2014. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη: 

1. α) Το άρθρο 1 παράγραφος 4 του Ν.Δ. 131/1974 «περί 
οικονομικών ενισχύσεων στη γεωργική, κτηνοτροφική, 
δασική και αλιευτική παραγωγή» (Α'320) όπως τροπο¬ 
ποιήθηκε με το Ν. 1409/1983 (Α' 199) και το άρθρο 39 
παράγρ. 10 του Ν. 2065/92 (Α' 113). 

β) Το άρθρο 26, παρ.1, του Ν. 2362/1995 περί Δημοσίου 
Λογιστικού (Α' 247). 

γ) Το ΠΔ 113/2010 Ανάληψη υποχρέωσης από τους 
Διατάκτες (Α' 194). 

δ) Το άρθρο 8, παρ. 1, του Ν. 2430/1996(Α' 156). 

ε) Το άρθρο 22 του Ν. 992/1979(Α' 280). 

2. Τον Κανονισμό (ΕΚ) αρ. 1290/2005 του Συμβουλίου 
«για τη χρηματοδότηση της κοινής γεωργικής πολιτι¬ 
κής» (ΕΕ 1.209 της 11-08-2005, σελ. 1). 

3. Τον Κανονισμό (ΕΚ) αρ. 349/2005 της Ευρ. Επιτροπής 
της 28ης Φεβρουάριου 2005 «για τους κανόνες σχετικά 
με την κοινοτική χρηματοδότηση των επειγουσών πα¬ 
ρεμβάσεων και της καταπολέμησης ορισμένων νόσων 
των ζώων που αναφέρονται στην απόφαση 90/424/ΕΟΚ 
του Συμβουλίου» (ΕΕ 155 της 01-03-2005, σελ. 12). 

4. Τον Κανονισμό (ΕΚ) αρ. 1857/2006 της Ευρ. Επιτρο¬ 
πής «σχετικά με την εφαρμογή των άρθρων 87 και 88 
της συνθήκης στις κρατικές ενισχύσεις προς μικρές 
και μεσαίες επιχειρήσεις που δραστηριοποιούνται στον 
τομέα της παραγωγής γεωργικών προϊόντων και για 
την τροποποίηση του κανονισμού 70/2001» (ΕΕ 1.358 
της 16-12-2006 σελ. 3). 

5. Την απόφαση 2009/470/ΕΟΚ του Συμβουλίου της 
25ης Μαίου 2009 «σχετικά με ορισμένες δαπάνες στον 
κτηνιατρικό τομέα» (ΕΕ 1155 της 18-06-2009, σελ. 30). 

6. Την απόφαση 2008/341/ΕΚ της Ευρ. Επιτροπής της 
25ης Απριλίου 2008 «για τον καθορισμό κοινοτικών κρι¬ 
τηρίων για τα εθνικά προγράμματα εκρίζωσης, ελέγχου 


και επιτήρησης ζωικών ασθενειών και ζωονόσων, που 
προβλέπει ότι τα προγράμματα που υποβάλλουν τα 
κράτη μέλη πρέπει προκειμένου να εγκριθούν βάσει του 
χρηματοδοτικού μέσου που προβλέπεται στο άρθρο 27 
παρ 1 της απόφασης 2009/470ΕΚ να πληρούν τα κρι¬ 
τήρια που θεσπίζονται στο παράρτημα της απόφασης 
2008/341/ΕΚ» (ΕΕ 1.115 της 29-04-2008, σελ. 44). 

7. Την υπ’ αριθ. 2013/512/ΕΕ εκτελεστική απόφαση 
της Επιτροπής της 17ης Οκτωβρίου 2013 σχετικά με 
τη χρηματοδοτική συνδρομή της Ένωσης σε ορισμένα 
κράτη μέλη με σκοπό την υποστήριξη των εθελοντικών 
μελετών επιτήρησης που αφορούν τις απώλειες στις 
αποικίες μελισσών για την χρονική περίοδο 2013- 2014 
(ΕΕ 1279 της 19-10-2013, σελ. 67). 

8. Την υπ’ αριθ. 2013/722/ΕΕ εκτελεστική απόφαση της 
Επιτροπής της 30ης Νοεμβρίου 2013 για την έγκριση 
ετήσιων και πολυετών προγραμμάτων για την εκρίζωση, 
τον έλεγχο και την επιτήρηση ορισμένων νοσημάτων 
των ζώων και ζωοανθρωπονόσων, τα οποία υπέβαλαν τα 
κράτη μέλη για το έτος 2014 και τα επόμενα έτη, καθώς 
και της χρηματοδοτικής συνδρομής της Ένωσης στα 
προγράμματα αυτά» (Ε.Ε. αρ 1328 της 7.12.2012 σελ.101) 
2014 (ΕΕ 1.279 της 19-10-2013), 

9. Τα άρθρα 48 και 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το πρώτο άρθρο του υπ’ αριθ. 63/2005 Προεδρικού 
διατάγματος «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα» (Α' 98). 

10. Το ΠΔ 86/2012 (Α' 141) «Διορισμός Υπουργών, Ανα¬ 
πληρωτών Υπουργών και Υφυπουργών. 

11. Την υπ’ αριθ. Υ44/5-7-2012 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Χαρακό- 
πουλο Μάξιμο» (Β' 2094). 

12. Τη με αριθ. Υ48/9-07-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Σταϊκούρα Χρήστου (Β' 2105). 

13. Την υπ’ αριθ. 4424/137557/11-11-2013 απόφαση του 
Αναπληρωτή Υπουργού Αγροτικής Ανάπτυξης και Τρο¬ 
φίμων «Επέκταση της εφαρμογής του πιλοτικού προ¬ 
γράμματος επιτήρησης των απωλειών στις αποικίες 
μελισσών για την περίοδο 2013-2014» (Β' 2923). 

14. Το γεγονός ότι από την εφαρμογή της παρούσας 
προκαλείται δαπάνη σε βάρος του κρατικού προϋπολο¬ 
γισμού ύψους εννέα εκατομμυρίων οκτακόσιων είκοσι 

επτά χιλιάδων οκτακόσια εβδομήντα τέσσερα 9.827.874€ 
(ευρώ), που θα καλυφθεί από τις πιστώσεις του προϋ¬ 
πολογισμού του Υπουργείου Αγροτικής Ανάπτυξης και 
Τροφίμων (Ε.Φ. 29-110, ΚΑΕ 5329), με κοινοτική χρημα¬ 
τοδότηση από το Ευρωπαϊκό Γεωργικό Ταμείο Εγγυή¬ 
σεων - ΕΚΤΕ). 

15. Τη με αριθ. 140/7918/20/1/2014 ΕΑΔ106, που καταχω- 
ρήθηκε με α.α. 7874 στο βιβλίο εγκρίσεων και εντολών 
πληρωμής Απόφαση Δέσμευσης Πίστωσης της Δ/νσης 
Οικονομικής του ΥΠΑΑΤ. 

16. Τη με αριθ. 133/7820/20/1/2014 ΕΑΔ 105, που κατα- 
χωρήθηκε με α.α. 7875 στο βιβλίο εγκρίσεων και εντο¬ 
λών πληρωμής, Απόφαση Δέσμευσης Πίστωσης της Δ/ 
νσης Οικονομικής του ΥΠΑΑΤ. 

17. Τη με αριθ. 170/9441/22/1/2014 ΕΑΔ128, που καταχω- 
ρήθηκε με α.α 8484 στο βιβλίο εγκρίσεων και εντολών 
πληρωμής, Απόφαση Δέσμευσης Πίστωσης της Δ/νσης 
Οικονομικής του ΥΠΑΑΤ. 

18 Τη με αριθ. 238/13098/29/1/2014 ΕΑΔ 160, που κατα- 
χωρήθηκε με α.α.11776 στο βιβλίο εγκρίσεων και εντολών 
πληρωμής, Απόφαση Δέσμευσης Πίστωσης της Δ/νσης 
Οικονομικής του ΥΠΑΑΤ. 

19. Την από 30/1/2014 εισήγηση της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης και 
Τροφίμων, αποφασίζουμε: 

Αρθρο 1 

Σκοπός 

Με την παρούσα απόφαση εγκρίνεται το πρόγραμμα 
οικονομικών αποζημιώσεων και ενισχύσεων, που προκύ¬ 
πτουν από την επιβολή κτηνιατρικών μέτρων εξυγίανσης 
του ζωικού κεφαλαίου της χώρας (διερεύνηση, πρόληψη, 
επιτήρηση, έλεγχος, εκρίζωση, έκτακτες επεμβάσεις) 
στο πλαίσιο εφαρμογής των ισχυουσών ειδικών κτη¬ 
νιατρικών διατάξεων, με ή χωρίς κοινοτική συμμετοχή 
του Ευρωπαϊκού Γεωργικού Ταμείου Εγγυήσεων (ΕΚΤΕ) 
της Ευρωπαϊκής Ένωσης άρθρο 2 παράγραφος 2α του 
Καν. (ΕΚ) αριθ. 1290/2005 του Συμβουλίου (ΕΕ Ι_209 της 
11-08-2005, σελ. 1). 

Αρθρο 2 

Πεδίο Εφαρμογής 

Α. Στις επιλέξιμες δαπάνες που ορίζονται στο παρόν 
άρθρο και στα άρθρα 4 έως 7 της παρούσας απόφασης 
περιλαμβάνονται: 

1. Οι επείγουσες παρεμβάσεις εξάλειψης των ασθενει¬ 
ών των ζώων, όπως αυτές καθορίζονται από τις ισχύ- 
ουσες εθνικές και κοινοτικές κτηνιατρικές διατάξεις και 
τον Κανονισμό (ΕΚ) αρ. 349/2005 της Επιτροπής της ΕΕ, 
ως ακολούθως: 

α) του αφθώδους πυρετού όλων των ευαίσθητων ει¬ 
δών ζώων, 

β) της πανώλης των βοοειδών, 
γ) της πανώλης των μικρών μηρυκαστικών, 
δ) του καταρροϊκού πυρετού του προβάτου, 
ε) της ευλογιάς των αιγοπροβάτων, 
στ) της νόσου της κοιλάδας του ΠίΐΙ των βοοειδών, 
ζ) της λοιμώδους οζώδους δερματίτιδας των βοοει¬ 
δών, 

η) της λοιμώδους πλευροπνευμονίας των βοοειδών, 

0) της αφρικανικής πανώλης των χοίρων, 

ι) της κλασσικής πανώλης των χοίρων, 

ια) της επιζωοτικής αιμορραγικής νόσου των ελαφιών, 


ιβ) της φυσαλιδώδους νόσου των χοίρων, 
ιγ) της ασθένειας Τοεοάθη των χοίρων, 
ιδ) της γρίπης των πτηνών, 
ιε) της ψευδοπανώλης των πτηνών, 
ιστ) της επιζωοτικής αιμοποιητικής νέκρωσης των 
ιχθύων, 

ιζ) της λοίμωξης από Βοηαπιία οχίΐίοεα των δίθυρων 
μαλακίων, 

ιη) της λοίμωξης από Ροιίάηευε πιαηηυε των δίθυρων 
μαλακίων, 

ιθ) της λοίμωξης από Μί^ωογΙοε πιαοΚίηί των δίθυρων 
μαλακίων, 

κ) του συνδρόμου ΤαυΓα των καρκινοειδών, 
κα) του συνδρόμου της κίτρινης κεφαλής των καρ¬ 
κινοειδών, 

κβ) της παρασιτικής προσβολής των μελισσοσμηνών 
από τα ακάρεα του γένους ΤωρίΙαοΙαρε ερρ., 
κγ) της παρασιτικής προσβολής των μελισσοσμηνών 
από το μικρό κάνθαρο των κυψελών ΑθΙόίηα ίυπιίόα, 
κδ) της λύσσας. 

2. Ο έλεγχος, η επιτήρηση και η εκρίζωση των Μετα¬ 
δοτικών Σπογγωδών Εγκεφαλοπαθειών (ΜΣΕ), σύμφωνα 
με τον Κανονισμό (ΕΚ) αριθ. 999/2001 του Συμβουλίου, 
το άρθρο 10 της Απόφασης 2013/722/ΕΕ της Επιτροπής 
της ΕΕ της 29ης Νοεμβρίου 2013 και των ισχυουσών 
εθνικών αποφάσεων ως ακολούθως: 

α) της επιτήρησης των Μεταδοτικών Σπογγωδών 
Εγκεφαλοπαθειών (ΜΣΕ), 

β) της εκρίζωσης της Σπογγώδους Εγκεφαλοπάθειας 
των βοοειδών (ΣΕΒ), 

γ) της εκρίζωσης της τρομώδους νόσου των προ¬ 
βάτων. 

3. Η πρόληψη, ο έλεγχος, η επιτήρηση και η εκρίζωση 
των παρακάτω εγκεκριμένων από την Επιτροπή της ΕΕ 
προγραμμάτων σύμφωνα με τα άρθρα 4,5,6,9 και 11 της 
Απόφασης 2013/722/ΕΕ της Ευρ. Επιτροπής, της 29ης 
Νοεμβρίου 2013 «για την έγκριση ετήσιων και πολυετών 
προγραμμάτων για την εκρίζωση, τον έλεγχο και την 
επιτήρηση ορισμένων νοσημάτων των ζώων και ζωοαν¬ 
θρωπονόσων, τα οποία υπέβαλαν τα κράτη μέλη για το 
έτος 2014 και τα επόμενα έτη, καθώς και της χρημα¬ 
τοδοτικής συνδρομής της Ένωσης στα προγράμματα 
αυτά» (ΕΕ 1328 της 07-12-2013 σελ.101). 

α) Η εφαρμογή προγράμματος ελέγχου και εκρίζωσης 
της βρουκέλλωσης μηρυκαστικών με το εμβόλιο ΗΕΪ/-1, 
β) επιτήρηση του καταρροϊκού πυρετού του προβάτου, 
γ) ο έλεγχος ορισμένων ζωονοσογόνων στελεχών 
ΒαΙπιοηθΙΙα ερρ. σε σμήνη ορνίθων αναπαραγωγής, ωο- 
παραγωγής, κρεατοπαραγωγής και σε σμήνη ινδορνί- 
θων, 

δ) η επιτήρηση της γρίπης των πτηνών σε πουλερικά 
και άγρια πτηνά, 

ε) η επιτήρηση και καταπολέμηση της λύσσας. 

4. Η πρόληψη, ο έλεγχος, η επιτήρηση και η εκρίζωση 
των παρακάτω μη εγκεκριμένων από την Επιτροπή της 
ΕΕ εθνικών προγραμμάτων σύμφωνα με τις ισχύουσες 
εθνικές αποφάσεις, ως ακολούθως: 

α) της πρόληψης (εμβολιασμοί ΒΒ-51) και της εκρίζω¬ 
σης της βρουκέλλωσης των βοοειδών 
β) της εκρίζωσης της φυματίωσης των βοοειδών, 
γ) της εκρίζωσης της λεύκωσης των βοοειδών, 
δ) της επιτήρησης του αφθώδους πυρετού, της ευ¬ 
λογιάς του προβάτου και της πανώλης των μικρών μη¬ 
ρυκαστικών, 

ε) της επιτήρησης της κλασσικής πανώλης και της 
φυσαλιδώδους νόσου των χοίρων. 

5. Ο έλεγχος, η πρόληψη, και η επιτήρηση των νοσημά¬ 
των των μελισσών και των απωλειών που προκαλούνται 
από τα νοσήματα στις αποικίες των μελισσών (μελισσο- 
σμήνη) σύμφωνα με την εφαρμογή της υπ’ αριθ. 2013/512/ 
ΕΕ εκτελεστικής απόφασης της Επιτροπής της 17ης 
Οκτωβρίου 2013 σχετικά με τη χρηματοδοτική συνδρο¬ 
μή της Ένωσης σε ορισμένα κράτη μέλη με σκοπό την 
υποστήριξη των εθελοντικών μελετών επιτήρησης που 
αφορούν τις απώλειες στις αποικίες μελισσών για την 
χρονική περίοδο 2013- 2014 (ΕΕ Ε 279) και της ισχύουσας 
με αριθ. 4424/137557/11-11-2013 απόφασης του Αναπλη¬ 
ρωτή Υπουργού Αγροτικής Ανάπτυξης και Τροφίμων ((Β' 
2923) σχετικά με την εφαρμογή προγράμματος επιτή¬ 
ρησης των απωλειών στις αποικίες των μελισσών της 
περιόδου 2013-2014. 

Β. Στις επιλέξιμες δαπάνες της παρούσας απόφασης 
περιλαμβάνονται επίσης: 

1. Οι δαπάνες άμεσης και προσήκουσας αποζημίωσης 
στους εκτροφείς ζώων που αναγκάζονται να προβούν σε 
υποχρεωτική θανάτωση, σφαγή ή καταστροφή των ζώων 
τους, με απόφαση της Διεύθυνσης Υγείας των Ζώων 
(ΔΥΖ) της Γενικής Διεύθυνσης Κτηνιατρικής του ΥΠΑΑΤ 
και για την αποτροπή επέκτασης λοιμωδών νοσημάτων 
που εμφανίζονται για πρώτη φορά στη χώρα. Ειδικότε¬ 
ρα οι θανατώσεις και καταστροφές ζώων ύστερα από 
την ύπαρξη επιβεβαιωμένων κρουσμάτων καταρροϊκού 
πυρετού, θα πρέπει να διενεργούνται μόνο στα ζώα που 
η βαρύτητα των κλινικών συμπτωμάτων τις επιβάλλει 
για ανθρωπιστικούς ή λόγους ορθολογικής διαχείρισης. 
Αναφορικά με τη λύσσα οι θανατώσεις και καταστρο¬ 
φές των λυσσύποπτων παραγωγικών ζώων. Επιπλέον, οι 
εμβολιασμοί που διενεργούνται σε παραγωγικά ζώα και 
ιπποειδή που διαβιούν υπό εκτατική μορφή σε ακτίνα 
είκοσι (20) χιλιομέτρων από την εμφάνιση κρούσμα¬ 
τος. Ο παραπάνω εμβολιασμός πραγματοποιείται με 
εγκεκριμένα για το σκοπό αυτό από τον ΕΟΦ εμβόλια. 

Όσον αφορά την παρασιτική προσβολή των μελισσο- 
σμηνών από εξωτικά παράσιτα του άρθρου 2, παράγρα¬ 
φος Α1, σημεία κβ και κγ, οι υποχρεωτικές καταστροφές 
των μελισσοσμηνών και των κυψελών των μελισσοκομεί¬ 
ων διενεργούνται σε επιβεβαιωμένες ή ύποπτες εστίες 
προσβολής τους. 

2. Οι δαπάνες για τη διάθεση των πτωμάτων νεκρών 
ή θανατωμένων ζώων και των προϊόντων τους σε εγκε¬ 
κριμένες μονάδες επεξεργασίας ζωικών υποπροϊόντων 
(δαπάνες μεταφοράς και επεξεργασίας), δαπάνες για 
την συλλογή δειγμάτων στα πλαίσια εφαρμογής του 
προγράμματος παθητικής και ενεργητικής επιτήρησης 
της λύσσας (πτώματα νεκρών ή θανατωμένων κατοι¬ 
κίδιων, σαρκοφάγων ζώων της άγριας πανίδας και πα¬ 
ραγωγικών ζώων). 

3. Οι δαπάνες αγοράς του εμβολίου κατά της λύσσας 
για τον από του στόματος εμβολιασμό των αλεπούδων, 
οι δαπάνες εργαστηριακών εξετάσεων των εμβολίων 
αυτών στο πλαίσιο της επίσημης δειγματοληψίας πριν 
τη διανομή τους, τα υλικά συσκευασίας και τα λοιπά 
αναλώσιμα για την δειγματοληψία των εμβολίων αυτών 
στο πλαίσιο του επίσημου εργαστηριακού ελέγχου τους 
πριν τη διανομή τους και το κόστος μεταφοράς τους σε 
εγκεκριμένα εργαστήρια διενέργειας των εργαστηρια¬ 
κών εξετάσεων, η αγορά του απαραίτητου λογισμικού 


προγράμματος για την αξιολόγηση της εδαφικής κα¬ 
τανομής του εμβολίου, τα υλικά συσκευασίας και μετα¬ 
φοράς των δειγμάτων, η ενοικίαση των απαραίτητων 
αεροπλάνων ή ελικοπτέρων για την εναέρια διανομή 
τους, η συσκευή ρίψης τους, τα εμπορευματοκιβώτια 
για τη διατήρηση τους και τα οχήματα για τη μεταφορά 
τους από την κεντρική αποθήκη στους κατά τόπους 
αποθηκευτικούς χώρους. 

Επίσης, για το πρόγραμμα εμβολιασμού των κόκκινων 
αλεπούδων και αξιολόγησης της αποτελεσματικότητας 
του εμβολιασμού αυτών, οι δαπάνες κίνησης των υπαλ¬ 
λήλων που συμμετέχουν στην εφαρμογή του και στη 
συλλογή δειγμάτων από τις αλεπούδες στο πλαίσιο της 
αξιολόγησης της αποτελεσματικότητάς του. 

Η επιχορήγηση των φορέων που συλλέγουν και πα¬ 
ραδίδουν στις αρμόδιες κτηνιατρικές αρχές κατάλληλα 
δείγματα από άγρια ζώα, σύμφωνα με το πρόγραμμα 
ενεργητικής επιτήρησης της λύσσας. Το κατ’ αποκοπή 
ποσό της επιχορήγησης ανέρχεται κατ’ ανώτατο όριο 
στα δεκατρία ευρώ (13,00€) ανά δειγματοληψία μη δυ- 
νάμενο να υπερβεί τις δεκαπέντε χιλιάδες εφτακόσιες 
πενήντα έξι ευρώ (15.756,00€) από τις εγκεκριμένες πι¬ 
στώσεις της παρούσας. 

4. Οι δαπάνες μισθοδοσίας εποχικού προσωπικού των 
κτηνιατρικών υπηρεσιών συμπεριλαμβανομένων και των 
κτηνιατρικών εργαστηρίων του Υπουργείου Αγροτικής 
Ανάπτυξης και Τροφίμων και των Διευθύνσεων Κτηνια¬ 
τρικής των Περιφερειών, και των Τμημάτων Κτηνιατρι¬ 
κής των Περιφερειακών Ενοτήτων, που προσλαμβάνεται 
για την κάλυψη των αναγκών εκτέλεσης και εφαρμογής 
των έκτακτων μέτρων και των προγραμμάτων που κα¬ 
θορίζονται στο σημείο Α του παρόντος άρθρου. 

5. Οι δαπάνες κίνησης των υπαλλήλων που απασχο¬ 
λούνται για την εκτέλεση και την εφαρμογή των έκτα¬ 
κτων μέτρων και των προγραμμάτων που καθορίζονται 
στο σημείο Α του παρόντος άρθρου, μη δυναμένων να 
υπερβούν το 1/15 του συνολικού ποσού των εγκεκριμέ¬ 
νων πιστώσεων της παρούσας. 

6. Η ενίσχυση των κτηνιατρικών υπηρεσιών του ΥΠΑ¬ 
ΑΤ, των Διευθύνσεων Κτηνιατρικής των Περιφερειών 
και των Περιφερειακών Ενοτήτων, για την προμήθεια 
του απαραίτητου αναλώσιμου υγειονομικού υλικού και 
εξοπλισμού για την κάλυψη των αναγκών εκτέλεσης και 
εφαρμογής των έκτακτων μέτρων και των προγραμ¬ 
μάτων που καθορίζονται στο σημείο Α του παρόντος 
άρθρου. 

Αρθρο 3 
Ορισμοί 

Για την εφαρμογή της παρούσας απόφασης ισχύουν 
οι ορισμοί των σχετικών κτηνιατρικών διατάξεων καθώς 
επίσης και οι παρακάτω ορισμοί: 

1. Υποχρεωτική θανάτωση και καταστροφή: οι υπο¬ 
χρεωτικές θανατώσεις σε διαπιστωμένες εστίες και 
μόνο, οι προληπτικές θανατώσεις (επαφές, γειτνίαση, 
υπόνοια, κατασταλτικός εμβολιασμός) που αποφασίζο- 
νται και πραγματοποιούνται λόγω ειδικού υγειονομικού 
κινδύνου. Τα πτώματα των θανατωμένων ζώων καθώς 
και τα αυγά, καταστρέφονται υποχρεωτικά σύμφωνα 
με την ισχύουσα νομοθεσία. 

2. Υποχρεωτική σφαγή: οι υποχρεωτικές σφαγές 
ζώων σε διαπιστωμένες εστίες που αποφασίζονται και 
πραγματοποιούνται στο πλαίσιο των προγραμμάτων 

εκρίζωσης ασθενειών. Τα σφάγια των ζώων και ζωικών 
προϊόντων, μπορούν να διατίθενται ενδεχομένως μετά 
από επεξεργασία, για κατανάλωση από τον άνθρωπο ή 
τα ζώα, σύμφωνα με την ισχύουσα νομοθεσία 

3. Αμεση και προσήκουσα αποζημίωση: η καταβολή 
εντός εξήντα (60) ημερών από τη θανάτωση/σφαγή των 
ζώων, αποζημίωσης η οποία αντιστοιχεί στην αγοραία 
αξία. 

4. Αγοραία αξία: η τιμή την οποία θα πρέπει κανονικά 
να εισπράξει ο ιδιοκτήτης του ζώου αμέσως πριν μολυν- 
θεί ή θανατωθεί, λαμβανομένων υπόψη της ικανότητας, 
της ποιότητας και της ηλικίας του. 

5. Λογικές πληρωμές: οι πληρωμές για την αγορά 
υλικών ή υπηρεσιών σε τιμές ανάλογες με τις αγοραίες 
αξίες πριν από την εκδήλωση της νόσου. 

6. Δικαιολογημένες πληρωμές: οι πληρωμές για την 
αγορά υλικών ή υπηρεσιών που καθορίζονται στο άρθρο 
4 παρ. 2 και στο άρθρο 5 παρ. 2 της παρούσας για τις 
οποίες αποδεικνύεται η φύση και η άμεση σύνδεση με 
τις επιλέξιμες δαπάνες που ορίζονται στο άρθρο 9 της 
παρούσας. 

Αρθρο 4 

Επιλέξιμες δαπάνες του άρθρου 2, παρ. Α1 

Οι επιλέξιμες δαπάνες, στις περιπτώσεις επειγουσών 
παρεμβάσεων που καθορίζονται στην παράγραφο Α1 
του άρθρου 2, και καλύπτονται από την παρούσα από¬ 
φαση είναι οι παρακάτω: 

1. Η καταβολή άμεσης και προσήκουσας χρηματικής 
αποζημίωσης σε ποσοστό 100% και εντός των ορίων 
της μοναδιαίας αξίας του άρθρου 8, στους εκτροφείς 
ζώων που αναγκάζονται να προβούν σε υποχρεωτική 
θανάτωση και καταστροφή των θανατωμένων ζώων 
τους, ή ενδεχομένως σε υποχρεωτική καταστροφή των 
αυγών ή σε υποχρεωτική καταστροφή των μελισσοσμη- 
νών. Για τον καταρροϊκό πυρετό οι θανατώσεις και οι 
καταστροφές ζώων, ύστερα από την ύπαρξη επιβεβαι¬ 
ωμένων κρουσμάτων, διενεργούνται μόνο στα ζώα που 
η βαρύτητα των κλινικών συμπτωμάτων την επιβάλλει 
για ανθρωπιστικούς η λόγους ορθολογικής διαχείρισης. 
Αναφορικά με τη λύσσα οι θανατώσεις και καταστρο¬ 
φές λυσσύποπτων παραγωγικών ζώων και προϊόντων 
αυτών, και οι δαπάνες μεταφοράς και επεξεργασίας 
των πτωμάτων τους και των προϊόντων τους σε εγκα¬ 
ταστάσεις επεξεργασίας ζωικών υποπροϊόντων. Όσον 
αφορά τη παρασιτική προσβολή των μελισσοσμηνών 
από εξωτικά παράσιτα του άρθρου 2, παράγραφος Α1, 
σημεία κβ και κγ, οι υποχρεωτικές καταστροφές των 
μελισσοσμηνών και των κυψελών των μελισσοκομείων 
διενεργούνται μόνο σε επιβεβαιωμένες ή ύποπτες εστί¬ 
ες προσβολής τους. 

2. Η καταβολή ποσοστού 100%των δικαιολογημένων 
πληρωμών οι οποίες δημιουργούνται από τις λειτουργι¬ 
κές δαπάνες που πραγματοποιούνται και συνδέονται με 
τα μέτρα υποχρεωτικής θανάτωσης και καταστροφής 
των ζώων και των μολυσμένων προϊόντων, τον καθαρι¬ 
σμό και την απολύμανση των χώρων, τον καθαρισμό και 
την απολύμανση ή την καταστροφή, εφόσον απαιτείται, 
των μολυσμένων ζωοτροφών ή υλικών ή εξοπλισμού 
που βρίσκεται στην εκτροφή, στο μέτρο που αυτά δεν 
μπορούν να απολυμανθούν. 

3. Οι δαπάνες αγοράς διαγνωστικών αντιδραστηρίων 
και λοιπών αναλωσίμων υλικών που απαιτούνται για 


τις δειγματοληψίες και τις εξετάσεις από τα αρμόδια 
κρατικά κτηνιατρικά εργαστήρια, τόσο σε περιόδους 
κρίσεως, όσο και σε κανονικές περιόδους κατά τις 
οποίες εφαρμόζονται προγράμματα επιτήρησης των 
ασθενειών των ζώων. 

4. Αλλες δαπάνες που πραγματοποιούνται και συνδέο¬ 
νται με τα λοιπά μέτρα που αποφασίζονται στο πλαίσιο 
και σύμφωνα με τους όρους που προβλέπονται από τις 
ειδικές κτηνιατρικές διατάξεις εξάλειψης των ασθενειών 
οι οποίες καθορίζονται στην παράγραφο Α1 του άρθρου 
2, και ενδεχομένως, δαπάνες πρόσληψης προσωπικού 
και εμβολιασμού κατά των ασθενειών αυτών, με εξαί¬ 
ρεση τον εμβολιασμό της ψευδοπανώλης των πτηνών. 

Αρθρο 5 

Επιλέξιμες δαπάνες του άρθρου 2 παρ. Α2 

Οι επιλέξιμες δαπάνες για την εφαρμογή των μέτρων 
κατά των ΜΣΕ που καθορίζονται στην παράγραφο Α2 
του άρθρου 2, οι οποίες καλύπτονται από την παρούσα 
απόφαση είναι οι παρακάτω: 

1. Η καταβολή άμεσης και προσήκουσας χρηματικής 
αποζημίωσης σε ποσοστό 100% και εντός των ορίων 
της αγοραίας αξίας του άρθρου 8 στους εκτροφείς 
ζώων που αναγκάζονται να προβούν σε υποχρεωτική 
θανάτωση και καταστροφή των ζώων τους, τα οποία 
επιλέγονται και καταστρέφονται σύμφωνα με το πρό¬ 
γραμμα εκρίζωσης της ΣΕΒ ή της τρομώδους νόσου 
των προβάτων. 

2. Η καταβολή ποσοστού 100% των δικαιολογημένων 
πληρωμών οι οποίες δημιουργούνται από τις λειτουργι¬ 
κές δαπάνες που πραγματοποιούνται και συνδέονται με 
τα μέτρα υποχρεωτικής θανάτωσης και καταστροφής 
των ζώων και των μολυσμένων προϊόντων τους. 

3. Η επιχορήγηση των εκτροφέων βοοειδών, προβάτων 
ή αιγών που προσκομίζουν στις αρμόδιες κτηνιατρικές 
αρχές νεκρά ζώα ηλικίας άνω των 18 μηνών για τις αί¬ 
γες και τα πρόβατα και 24 ή 48 μηνών για τα βοοειδή, 
σύμφωνα με τις υπουργικές αποφάσεις 4133/128633/18- 
11-2013 (Β' 2904) και 4132/128617/11-11-2013 (Β' 2863) αντί¬ 
στοιχα, ανεξαρτήτως αιτιολογίας θανάτου και εφόσον 
δεν έχουν παρέλθει 48 ώρες από το θάνατο του ζώου, 
προκειμένου να εξεταστούν για ΜΣΕ. Το ποσό επιχο¬ 
ρήγησης καθορίζεται σε εκατόν είκοσι ευρώ (120,00€) 
για τα βοοειδή και σε τριάντα ευρώ (30,00€) για αίγες 
ή πρόβατα. 

4. Οι δαπάνες συλλογής και μεταφοράς δειγμάτων, 
αγοράς διαγνωστικών αντιδραστηρίων και λοιπών απα¬ 
ραίτητων μονίμων και αναλωσίμων υλικών που απαιτού¬ 
νται από τα αρμόδια κτηνιατρικά εργαστήρια για τις 
ΜΣΕ, καθώς και η σύναψη συμβάσεων παροχής υπηρεσι¬ 
ών για τη διεξαγωγή διαγνωστικών δοκιμών από άλλους 
φορείς του εσωτερικού ή του εξωτερικού, εφόσον αυτές 
δεν εκτελούνται από τα κτηνιατρικά εργαστήρια του 
Υπουργείου Αγροτικής Ανάπτυξης και Τροφίμων. 

5. Άλλες δαπάνες που πραγματοποιούνται και συνδέο¬ 
νται με τα λοιπά μέτρα που αποφασίζονται στο πλαίσιο 
και σύμφωνα με τους όρους που προβλέπονται από τις 
ειδικές διατάξεις του Κανονισμού (ΕΚ) αριθ. 999/2001 
του Συμβουλίου. 

Αρθρο 6 

Επιλέξιμες δαπάνες του άρθρου 2, παράγραφος Α3 

Οι επιλέξιμες δαπάνες για την εφαρμογή των προ¬ 
γραμμάτων που καθορίζονται στην παράγραφο Α3 του 

άρθρου 2, οι οποίες καλύπτονται από την παρούσα από¬ 
φαση είναι οι παρακάτω: 

Ι.α) Οι δαπάνες συλλογής και μεταφοράς δειγμάτων, 
αγοράς διαγνωστικών αντιδραστηρίων και λοιπών ανα¬ 
λωσίμων υλικών που απαιτούνται για τις δειγματοληψίες 
και τις διαγνωστικές εργαστηριακές εξετάσεις του προ¬ 
γράμματος ελέγχου και εκρίζωσης της βρουκέλλωσης 
των μηρυκαστικών και των χοίρων. 

β) Οι δαπάνες αγοράς του εμβολίου ΒΕν-1. 

γ) Οι δαπάνες που προκύπτουν από τις αποζημιώσεις 
στους ιδιοκτήτες-εκτροφείς οι οποίοι υποχρεώνονται 
να σφάζουν τα ζώα τους στο πλαίσιο της εφαρμογής 
προγράμματος έλεγχου και εκρίζωσης της βρουκέλλω¬ 
σης των αιγών και προβάτων. 

Ειδικότερα: 

ί) Η καταβολή άμεσης και προσήκουσας αποζημίωσης 
σε ποσοστό 70% και εντός των ορίων της αγοραίας 
αξίας του άρθρου 8, στους εκτροφείς αιγοπροβάτων, οι 
οποίοι υποχρεώνονται να σφάξουν τα ζώα τους το αρ¬ 
γότερο εντός τριάντα (30) ημερών από την ημερομηνία 
επίδοσης της απόφασης λήψης υγειονομικών μέτρων 
(ΑΛΥΜ). Η ΑΛΥΜ δεν πρέπει να υπερβαίνει τις πέντε (5) 
ημέρες από τη γνωστοποίηση του θετικού αποτελέσμα¬ 
τος. Η επίδοσή της στον υπεύθυνο της εκμετάλλευσης 
δεν πρέπει να υπερβαίνει τις πέντε (5) εργάσιμες ημέ¬ 
ρες από την ημερομηνία που το Τμήμα Κτηνιατρικής 
εξέδωσε την ΑΛΥΜ. 

Σε περίπτωση ολικής απόρριψης και καταστροφής του 
σφαγίου, το ποσοστό αποζημίωσης καθορίζεται σε 80% 
και εντός των ορίων της αγοραίας αξίας του άρθρου 8. 

Σε περίπτωση θανάτου ενός μολυσμένου ζώου πριν 
από την σφαγή, η οικονομική ενίσχυση που έχει προσ- 
διορισθεί από την Τριμελή Επιτροπή, καταβάλλεται στο 
δικαιούχο κατά 80% και εφόσον: 

• ο θάνατος του ζώου έχει πιστοποιηθεί από τον 
επίσημο κτηνίατρο, 

• το ζώο φέρει σήμανση και ο θάνατος του έχει δη¬ 
λωθεί σύμφωνα με την κείμενη νομοθεσία και 

• δείγμα εγκεφάλου του ζώου που πέθανε, εφό¬ 
σον είναι ηλικίας άνω των 18 μηνών για τα πρόβατα 
και τις αίγες, σύμφωνα με την υπουργική απόφαση 
4133/128633/18-11-2013 ΦΕΚ 2904 Β' εφόσον δεν έχουν 
παρέλθει 48 ώρες από το θάνατο του και στάλθηκε για 
εξέταση ΜΣΕ. Στην περίπτωση αυτή δεν καταβάλλεται 
η ενίσχυση που προβλέπεται στην εφαρμογή του προ¬ 
γράμματος επιτήρησης των ΜΣΕ για τη δήλωση και 
εξέταση των νεκρών ζώων, σύμφωνα με τα αναφερό- 
μενα στο άρθρο 5 παρ.3. 

ϋ) Η καταβολή άμεσης και προσήκουσας αποζημίωσης 
σε ποσοστό 45% και εντός των ορίων της αγοραίας 
αξίας του άρθρου 8, στους εκτροφείς ζώων, οι οποίοι 
υποχρεώνονται για λόγους αδυναμίας διάθεσης στην 
αγορά κρέατος, να σφάξουν τα ζώα τους σε χρονικό 
διάστημα μεγαλύτερο των τριάντα (30) ημερών και μέ¬ 
χρι σαράντα πέντε (45) ήμερες και σε ποσοστό 30% 
μεταξύ των σαράντα έξι (46) ημερών και μέχρι εξήντα 
(60) ημέρες από την ημερομηνία επίδοσης της από¬ 
φασης λήψης υγειονομικών μέτρων. Τα ποσοστά αυτά 
αυξάνονται σε 55% και 40% αντίστοιχα, σε περίπτωση 
ολικής απόρριψης και καταστροφής του σφαγίου ή θα¬ 
νάτου του ζώου. 

Καμία αποζημίωση δεν καταβάλλεται για σφαγές 
ζώων που πραγματοποιούνται σε χρονικό διάστημα 


μεγαλύτερο των εξήντα (60) ημερών. Με την επιφύλα¬ 
ξη του άρθρου 5 παρ 3, καμία αποζημίωση δεν κατα¬ 
βάλλεται για ζώα που πεθαίνουν πριν την ημερομηνία 
διάγνωσης της νόσου στην εκμετάλλευση ή τη λήξη της 
περιόδου των εξήντα (60) ημερών. 

ιϋ) Ειδικά για τη βρουκέλλωση των αιγοπροβάτων κα¬ 
μία αποζημίωση δεν καταβάλλεται για σφαγές ζώων 
που πραγματοποιούνται σε χρονικό διάστημα μεγαλύ¬ 
τερο των τριάντα (30) ημερών. Με την επιφύλαξη του 
άρθρου 5 παρ. 3, καμία αποζημίωση δεν καταβάλλεται 
για ζώα που πεθαίνουν πριν την ημερομηνία διάγνωσης 
της νόσου στην εκμετάλλευση ή τη λήξη της περιόδου 
των τριάντα (30) ημερών. 

2. α) Οι δαπάνες αγοράς εντομοπαγίδων και ενδεχο¬ 
μένως εμβολίων για τον έλεγχο της διασποράς του 
καταρροϊκού πυρετού του προβάτου. 

β) Η επιχορήγηση των εκτροφέων βοοειδών, οι οποίοι 
εντάσσονται στο κατ’ έτος εθνικό πρόγραμμα επιτήρη¬ 
σης του καταρροϊκού πυρετού και διαθέτουν βοοειδή 
κατάλληλης ηλικίας ως βοοειδή δείκτες στο πλαίσιο του 
προγράμματος, στα οποία διενεργείται μηνιαία αιμο¬ 
ληψία για εργαστηριακό ορολογικό έλεγχο ανίχνευσης 
αντισωμάτων του καταρροϊκού πυρετού. Το ποσό της 
κατ’ αποκοπή ετήσιας επιχορήγησης καθορίζεται σε 
πενήντα ευρώ (50,00€) ανά βοοειδές που περιλαμβά¬ 
νεται στην ομάδα δείκτη και υποβάλλεται σε τακτική 
αιμοληψία. Καμία επιχορήγηση δεν καταβάλλεται στις 
περιπτώσεις τυχαίων ή έκτακτων δειγματοληψιών για 
τον έλεγχο του καταρροϊκού πυρετού. 

γ) Οι δαπάνες συλλογής και μεταφοράς δειγμάτων, 
αγοράς διαγνωστικών αντιδραστηρίων και λοιπών ανα¬ 
λωσίμων υλικών που απαιτούνται για τις δειγματοληψίες 
και τις εργαστηριακές εξετάσεις του προγράμματος 
του καταρροϊκού πυρετού του προβάτου. 

3. α) Η καταβολή άμεσης και προσήκουσας χρημα¬ 
τικής αποζημίωσης σε ποσοστό 100% και εντός των 
ορίων της αγοραίας αξίας του άρθρου 8 στους εκτρο¬ 
φείς πουλερικών αναπαραγωγής, ωοπαραγωγής και 
ινδορνίθων αναπαραγωγής, οι οποίοι αναγκάζονται να 
προβούν σε θανάτωση ορνίθων αναπαραγωγής ή ωο- 
παραγωγής ή ινδορνίθων αναπαραγωγής και την κατα¬ 
στροφή των αυγών τους λόγω ανίχνευσης 83ΐηηοηθΙΐ3 
ΕηΙβηΙΐόίβ, δβΙηηοηθΙΐΒ ΤγρήίηπυΓίυηη και δβΙιτιοηθΙΐΒ ΗβάβΓ 
στην περίπτωση των ορνίθων αναπαραγωγής, εφόσον 
τα μέτρα αυτά δικαιολογούνται από τις αρμόδιες αρχές 
και τεκμηριώνονται εγγράφως από τον εκτροφέα. Στα 
έγγραφα τεκμηρίωσης περιλαμβάνονται αποδεικτικά 
αδυναμίας διάθεσης των προϊόντων για κατανάλωση 
από τον άνθρωπο ή τα ζώα μετά από θερμική επεξερ¬ 
γασία, εμφανή συμπτώματα της νόσου, περιορισμένη 
ανάπτυξη των πτηνών ή προχωρημένο στάδιο επώασης 
των αυγών κά και 

β) ί) η καταβολή ενίσχυσης σε ποσοστό 100% και 
εντός των ορίων της αγοραίας αξίας του άρθρου 8 
αφαιρούμενης της καθαρής αξίας πώλησης των ζω¬ 
ντανών ορνίθων ωοπαραγωγής και αναπαραγωγής 
και ζωντανών ινδορνίθων αναπαραγωγής μολυσμένων 
από 53/ηιοηθΙΐ3 θπίθΓίΙίόίΒ και 53ΐπηοηθΙΐ3 ίγρΝηηυπυηη (και 
83ΐηηοηθΙΐ3 ΙΊ303Γ στην περίπτωση των ορνίθων αναπα¬ 
ραγωγής) ηλικίας έως και 60 εβδομάδων, προς περαιτέ¬ 
ρω θερμική επεξεργασία και διάθεση για κατανάλωση 
από τον άνθρωπο ή τα ζώα. 

ϋ) η καταβολή ενίσχυσης σε ποσοστό 50% επί της 
καθαρής αξίας πώλησης των ζωντανών ορνίθων ωοπα- 
ραγωγής και αναπαραγωγής και ζωντανών ινδορνίθων 
αναπαραγωγής σμηνών μολυσμένων από ββΙηηοηθΙΙβ 
θηίθπίίόίΒ και 53ΐηιοηθΙΐ3 ίγρΗίηηυπυηη (και ΒβΙιτιοηθΙΙβ 
Ιΐ303Γ στην περίπτωση των ορνίθων αναπαραγωγής), 
ηλικίας 60 εβδομάδων και άνω ή των αυγών σμηνών 
μολυσμένων από θβΙιτιοηθΙΙβ βηίβπϋόίε και ββΙηηοηθΙΙβ 
ίγρΙιίηηυΓίυηη (και 33ΐηιοηθΙΐ3 ή303Γ στην περίπτωση των 
ορνίθων αναπαραγωγής), προς περαιτέρω θερμική επε¬ 
ξεργασία και διάθεση για κατανάλωση από τον άν¬ 
θρωπο ή τα ζώα. Η καταβολή της ενίσχυσης στους 
εκτροφείς πουλερικών αναπαραγωγής, ωοπαραγωγής, 
υπολογίζεται βάσει της καθαρής αξίας των τιμολογίων 
πώλησης, μη συμπεριλαμβανομένου του ΦΠΑ, με ανώ¬ 
τατο όριο το 50% της αγοραίας αξίας του άρθρου 8. 

γ) Οι δαπάνες αγοράς διαγνωστικών αντιδραστηρίων 
και λοιπών αναλωσίμων υλικών που απαιτούνται για τις 
δειγματοληψίες και τις εργαστηριακές εξετάσεις των 
προγραμμάτων σαλμονελλών. 

δ) Η επιχορήγηση αγοράς εγκεκριμένων, από τον 
ΕΟΦ εμβολίων για την πρόληψη και τον έλεγχο της 
53ΐηηοηθΙΐ3 ΕηίθΓίίίόίΒ και 53ΐηηοηθΙΐ3 ΤγρΝιτιυΓίυπΊ, στις 
όρνιθες αναπαραγωγής, ωοπαραγωγής και ινδορνιθες 
αναπαραγωγής. Το ποσό της επιχορήγησης υπολογί¬ 
ζεται βάσει της καθαρής αξίας του τιμολογίου αγοράς 
(χωρίς ΦΠΑ) και δε δύναται να υπερβαίνει το ποσό των 
0,10 ευρώ ανά δόση. 

4. α) Η επιχορήγηση των ψορέων που συλλέγουν και 
παραδίδουν στις αρμόδιες κτηνιατρικές αρχές κατάλλη¬ 
λα δείγματα από άγρια πτηνά, σύμφωνα με το πρόγραμ¬ 
μα επιτήρησης της γρίπης των πτηνών. Το κατ’ αποκοπή 
ποσό της επιχορήγησης ανέρχεται κατ’ ανώτατο όριο 
στα είκοσι ευρώ (20,00€) ανά δειγματοληψία και πραγ¬ 
ματοποιούμενη εργαστηριακή δοκιμή μη δυνάμενης να 
υπερβεί τις πενήντα χιλιάδες (50.000,00€) ευρώ από τις 
εγκεκριμένες πιστώσεις της παρούσας. 

β) Οι δαπάνες αγοράς διαγνωστικών αντιδραστηρίων 
και λοιπών αναλωσίμων υλικών που απαιτούνται για τις 
δειγματοληψίες και τις εργαστηριακές εξετάσεις των 
προγράμματος της γρίπης των πτηνών. 

5. Οι δαπάνες συλλογής και μεταφοράς δειγμάτων στο 
πλαίσιο εφαρμογής του προγράμματος παθητικής και 
ενεργητικής επιτήρησης για τη λύσσα, αγοράς διαγνω¬ 
στικών αντιδραστηρίων και λοιπών αναλώσιμων υλικών, 
καθώς και οι δαπάνες του κατάλληλου υλικοτεχνικού 
εξοπλισμού που απαιτούνται για τις δειγματοληψίες και 
τις διαγνωστικές εργαστηριακές εξετάσεις του προ¬ 
γράμματος αυτού. 

Οι δαπάνες που προκύπτουν από τις αποζημιώσεις 
στους ιδιοκτήτες παραγωγικών ζώων σύμφωνα με το 
άρθρο 8 οι οποίοι υποχρεώνονται να σφάζουν τα ζώα 
τους στο πλαίσιο της εφαρμογής προγράμματος επι¬ 
τήρησης και καταπολέμησης της λύσσας. Οι δαπάνες 
συλλογής και μεταφοράς δειγμάτων, οι δαπάνες θανά¬ 
τωσης λυσσύποπτων παραγωγικών ζώων και η μετα¬ 
φορά και επεξεργασία τους σε εγκεκριμένες μονάδες 
επεξεργασίας υποπροϊόντων. 

Οι δαπάνες μεταφοράς, διάθεσης και επεξεργασίας 
των νεκρών ή θανατωμένων ζώων και των προϊόντων 
τους στο πλαίσιο εφαρμογής του προγράμματος πα¬ 
θητικής και ενεργητικής επιτήρησης για τη λύσσα σε 
εγκεκριμένες μονάδες επεξεργασίας υποπροϊόντων, οι 


δαπάνες μεταφοράς, προμήθειας, διανομής και ρίψης 
εμβολίων για τον υποχρεωτικό εμβολιασμό των αλε¬ 
πούδων, και εργαστηριακού ελέγχου δειγμάτων των 
εμβολίων αυτών, των αναλωσίμων για τη δειγματοληψία 
των εμβολίων αυτών και οι δαπάνες μεταφοράς και 
εργαστηριακής εξέτασης τους σε εγκεκριμένα εργα¬ 
στήρια ελέγχου, οι δαπάνες για τον εμβολιασμό των 
παραγωγικών ζώων και των ιπποειδών που διαβιούν υπό 
εκτατική μορφή σε ακτίνα είκοσι (20) χιλιομέτρων από 
την εμφάνιση κρούσματος λύσσας, οι δαπάνες αγοράς 
διαγνωστικών αντιδραστηρίων και λοιπών αναλωσίμων 
υλικών που απαιτούνται για τις δειγματοληψίες, εμβο¬ 
λιασμούς και τις λοιπές διαγνωστικές εργαστηριακές 
εξετάσεις και οι δαπάνες για την πρόσληψη του ανα¬ 
γκαίου προσωπικού για την εφαρμογή του προγράμμα¬ 
τος επιτήρησης και καταπολέμησης της λύσσας. 

Για το πρόγραμμα εμβολιασμού των κόκκινων αλε¬ 
πούδων και αξιολόγησης της αποτελεσματικότητας του 
εμβολιασμού αυτών, οι δαπάνες κίνησης των υπαλλήλων 
που θα συμμετέχουν στην εφαρμογή του προγράμμα¬ 
τος εμβολιασμού και στη συλλογή δειγμάτων από τις 
αλεπούδες στα πλαίσια της αξιολόγησης της αποτε- 
λεσματικότητάς του. 

Η επιχορήγηση των φορέων που συλλέγουν και πα¬ 
ραδίδουν στις αρμόδιες κτηνιατρικές αρχές κατάλληλα 
δείγματα από άγρια ζώα, σύμφωνα με το πρόγραμμα 
ενεργητικής επιτήρησης της λύσσας. Το κατ’ αποκοπή 
ποσό της επιχορήγησης ανέρχεται κατ’ ανώτατο όριο 
στα δεκατρία ευρώ (13,00€) ανά δειγματοληψία μη δυ- 
νάμενο να υπερβεί τις δεκαπέντε χιλιάδες εφτακόσιες 
πενήντα έξι ευρώ (15.756,00€) από τις εγκεκριμένες πι¬ 
στώσεις της παρούσας. 

Αρθρο 7 

Επιλέξιμες δαπάνες του άρθρου 2, 
παράγραφοι Α4 και Α5 

Οι επιλέξιμες δαπάνες για την εφαρμογή των προ¬ 
γραμμάτων που καθορίζονται στο άρθρο 2, στις παρα¬ 
γράφους Α4 α,β,γ και Α5 οι οποίες καλύπτονται από την 
παρούσα απόφαση είναι οι παρακάτω: 

1. Η καταβολή άμεσης και προσήκουσας αποζημίωσης 
σε ποσοστό 70% και εντός των ορίων της αγοραίας 
αξίας του άρθρου 8, στους εκτροφείς ζώων, οι οποίοι 
υποχρεώνονται να σφάξουν τα ζώα τους το αργότερο 
εντός τριάντα (30) ημερών από την ημερομηνία επίδο¬ 
σης της απόφασης λήψης υγειονομικών μέτρων (ΑΛΥΜ). 
Η ΑΛΥΜ δεν πρέπει να υπερβαίνει τις πέντε (5) ημέρες 
από τη γνωστοποίηση του θετικού αποτελέσματος. Η 
επίδοσή της στον υπεύθυνο της εκμετάλλευσης δεν 
πρέπει να υπερβαίνει τις πέντε (5) εργάσιμες ημέρες 
από την ημερομηνία που το Τμήμα Κτηνιατρικής εξέ¬ 
δωσε την ΑΛΥΜ. 

Σε περίπτωση ολικής απόρριψης και καταστροφής του 
σφαγίου, το ποσοστό αποζημίωσης καθορίζεται σε 80% 
και εντός των ορίων της αγοραίας αξίας του άρθρου 8. 

Σε περίπτωση θανάτου ενός μολυσμένου ζώου πριν 
από την σφαγή, η οικονομική ενίσχυση που έχει προσ- 
διορισθεί από την Τριμελή Επιτροπή, καταβάλλεται στο 
δικαιούχο κατά 80% και εφόσον 

α) ο θάνατος του ζώου έχει πιστοποιηθεί από τον 
επίσημο κτηνίατρο, 

β) το ζώο φέρει σήμανση και ο θάνατος του έχει δη¬ 
λωθεί στην ηλεκτρονική βάση δεδομένων και 

γ) δείγμα εγκεφάλου του ζώου που πέθανε, εφόσον 
είναι ηλικίας 24 η 48 μηνών σύμφωνα με την υπουργική 
απόφαση 4132/128617/11-11-2013 (Β' 2863), ανεξαρτήτως 
αιτιολογίας θανάτου και εφόσον δεν έχουν παρέλθει 
48 ώρες από το θάνατο του ζώου, προκειμένου να εξε¬ 
ταστούν για ΜΣΕ. Στην περίπτωση αυτή δεν καταβάλ¬ 
λεται η ενίσχυση που προβλέπεται στην εφαρμογή του 
προγράμματος επιτήρησης των ΜΣΕ για τη δήλωση και 
εξέταση των νεκρών ζώων. 

2. Η καταβολή άμεσης και προσήκουσας αποζημίωσης 
σε ποσοστό 45% και εντός των ορίων της αγοραίας 
αξίας του άρθρου 8, στους εκτροφείς ζώων, οι οποίοι 
υποχρεώνονται για λόγους αδυναμίας διάθεσης στην 
αγορά κρέατος, να σφάξουν τα ζώα τους σε χρονικό 
διάστημα μεγαλύτερο των τριάντα (30) ημερών και μέ¬ 
χρι σαράντα πέντε (45) ήμερες και σε ποσοστό 30% 
μεταξύ των σαράντα έξι (46) ημερών και μέχρι εξήντα 
(60) ημέρες από την ημερομηνία επίδοσης της από¬ 
φασης λήψης υγειονομικών μέτρων. Τα ποσοστά αυτά 
αυξάνονται σε 55% και 40% αντίστοιχα, σε περίπτωση 
ολικής απόρριψης και καταστροφής του σφάγιου ή θα¬ 
νάτου του ζώου. 

Καμία αποζημίωση δεν καταβάλλεται για σφαγές ζώων 
που πραγματοποιούνται σε χρονικό διάστημα μεγαλύ¬ 
τερο των εξήντα (60) ημερών. Με την επιφύλαξη του 
άρθρου 5 παρ. 3, καμία αποζημίωση δεν καταβάλλεται 
για ζώα που πεθαίνουν πριν την ημερομηνία διάγνωσης 
της νόσου στην εκτροφή ή τη λήξη της περιόδου των 
εξήντα (60) ημερών. 

3. Οι δαπάνες αγοράς εμβολίων ΒΕΪ/-1, ΒΒ-51, φυμα- 
τίνης βόειου και ορνίθειου τύπου. 

4. Οι δαπάνες αγοράς διαγνωστικών αντιδραστηρίων 
και λοιπών αναλωσίμων υλικών που απαιτούνται για 
τις δειγματοληψίες και τις εργαστηριακές δοκιμές της 
βρουκέλλωσης των βοοειδών, της φυματίωσης των βο¬ 
οειδών και της λεύκωσης των βοοειδών. 

5. Οι δαπάνες που προκύπτουν στο πλαίσιο της επιτή¬ 
ρησης του αφθώδους πυρετού, και της εφαρμογής των 
προγραμμάτων επιτήρησης της κλασσικής πανώλης και 
της φυσαλιδώδους νόσου των χοίρων. 

6. Οι δαπάνες αγοράς διαγνωστικών αντιδραστηρίων 
και λοιπών αναλωσίμων υλικών που απαιτούνται για τις 
δειγματοληψίες και τις εργαστηριακές δοκιμές κάθε 
άλλης ασθένειας των ζώων, για την οποία απαιτείται 
εργαστηριακή επιβεβαίωση και ενδεχομένως δοκιμή 
διαφορικής διάγνωσης. 

7. Οι δαπάνες για την εφαρμογή των εγκεκριμένου 
προγράμματος επιτήρησης των απωλειών στις αποι¬ 
κίες μελισσών, ως εξής: οι δαπάνες επιτήρησης των 
προγραμμάτων, οι δαπάνες διενέργειας δειγματολη¬ 
ψιών στα μελισσοκομεία,οι δαπάνες μετακίνησης των 
υπάλληλων (οδοιπορικά έξοδα) που επισκέπτονται τα 
μελισσοκομεία κατά την εκτέλεση του προγράμματος οι 
δαπάνες συλλογής, μεταφοράς και αποστολής δειγμά¬ 
των, οι δαπάνες για αγορά διαγνωστικών αντιδραστη¬ 
ρίων και χημικών υποστρωμάτων που απαιτούνται για 
την εκτέλεση των εργαστηριακών δοκιμών και εξετά¬ 
σεων του προγράμματος , οι δαπάνες των αναλωσίμων 
υλικών, και του αναλώσιμου υγειονομικού και μελισ- 
σοκομικού εξοπλισμού για την προστασία των εφαρ¬ 
μοστών των προγραμμάτων κατά τις δειγματοληψίες 
στις μελισσοκομικές εκμεταλλεύσεις (μελισσοκομεία), 
καθώς και οι δαπάνες για την πρόσληψη του αναγκαίου 


επιστημονικού και βοηθητικού προσωπικού ορισμένου 
χρόνου στα αρμόδια κτηνιατρικά εργαστήρια και στη 
κεντρική αρμόδια αρχή του Υπουργείου Αγροτικής Ανά¬ 
πτυξης και Τροφίμων για τις αποκλειστικές ανάγκες και 
μόνο της εφαρμογής, παρακολούθησης και συλλογής 
στοιχείων του προγράμματος επιτήρησης σχετικά με τις 
απώλειες στις αποικίες των μελισσών και τη διενέργεια 
των διαγνωστικών εργαστηριακών ελέγχων, δοκιμών 
και εξετάσεων που απαιτούνται για την επιτήρηση των 
νοσημάτων και των απωλειών των μελισσών στο πλαί¬ 
σιο εφαρμογής τους. 

Αρθρο 8 

Υπολογισμός της μέγιστης αγοραίας αξίας των ζώων 

Για τον υπολογισμό της καταβολής αποζημίωσης στον 
εκτροφέα λαμβάνεται υπόψη η μοναδιαία αξία ανά ζώο 
ή προϊόν, βάσει της ηλικίας του ζώου, των γενεαλογικών 
στοιχείων καθαροαιμίας που πιστοποιούνται από επί¬ 
σημα έγγραφα, της παραγωγικής ικανότητας του ζώου, 
των τιμολογίων αγοράς/πώλησης ζώων κατά τη διάρ¬ 
κεια των τριών (3) μηνών που προηγούνται της επιβολής 
μέτρων θανάτωσης/σφαγής, τυχόν ελαττωμάτων του 
ζώου, τα οποία μειώνουν την πραγματική του εμπορική 
αξία. Ειδικά για τα αιγοπρόβατα στο τελευταίο δίμηνο 
της εγκυμοσύνης τους, οι παρακάτω αναφερόμενες τι¬ 
μές προσαυξάνονται κατά 10%. 

Η κλίμακα της ανώτατης μοναδιαίας αξίας ανά ζώο, 
με κριτήρια την ηλικία και την καθαροαιμία ή την πα¬ 
ραγωγική κατεύθυνση καθορίζεται ακολούθως: 

I. Για τα βοοειδή με επίσημα γενεαλογικά πιστοποιη¬ 
τικά καθαροαιμίας 

1. Βοοειδή ηλικίας 3-7 ετών μέχρι χίλια πεντακόσια 
(1.500,00) ευρώ, 

2. Βοοειδή ηλικίας έως 3 μηνών μέχρι 15% της τιμής 
του σημείου 1, 

3. Βοοειδή ηλικίας 3 μηνών και 1 ημέρας έως 6 μηνών 
μέχρι 25% της τιμής του σημείου 1, 

4. Βοοειδή ηλικίας από 6 μηνών και 1 ημέρας έως 12 
μηνών μέχρι 35% της τιμής του σημείου 1, 

5. Βοοειδή ηλικίας 12 μηνών και 1 ημέρας έως 3 ετών 
μέχρι 60% της τιμής του σημείου 1, 

6. Βοοειδή ηλικίας 7 ετών και 1 ημέρας έως 9 ετών 
μέχρι 65% της τιμής του σημείου 1, 

7. Βοοειδή ηλικίας άνω των 9 ετών και 1 ημέρας μέχρι 
40% της τιμής του σημείου 1, 

8. Ταύροι αναπαραγωγής ηλικίας 2-4 ετών μέχρι χίλια 
οχτακόσια (1.800,00) ευρώ, 

9. Ταύροι αναπαραγωγής ηλικίας 4 ετών και 1 ημέρας 
έως 7 ετών μέχρι 80% τιμής του σημείου 8. 

II. Γ ια βοοειδή βελτιωμένα μεγαλόσωμων φυλών 

1. Βοοειδή ηλικίας 3-7 ετών μέχρι χίλια τριακόσια 
(1.300,00) ευρώ, 

2. Βοοειδή ηλικίας έως 3 μηνών μέχρι 15% της τιμή 
του σημείου 1, 

3. Βοοειδή ηλικίας 3 μηνών και 1 ημέρας έως 6 μηνών 
μέχρι 25% της τιμής του σημείου 1, 

4. Βοοειδή ηλικίας από 6 μηνών και 1 ημέρας έως 12 
μηνών, 35% της τιμής του σημείου 1, 

5. Βοοειδή ηλικίας 12 μηνών και 1 ημέρας έως 3 ετών 
μέχρι 60% της τιμής του σημείου 1, 

6. Βοοειδή ηλικίας 7 ετών και 1 ημέρας έως 9 ετών 
μέχρι 65% της τιμής του σημείου 1, 

7. Βοοειδή ηλικίας άνω των 9 ετών και 1 ημέρας μέχρι 
40% της τιμής του σημείου 1, 

8. Ταύροι αναπαραγωγής ηλικίας 2-4 ετών μέχρι 1600 
ευρώ, 

9. Ταύροι αναπαραγωγής ηλικίας 4 ετών και 1 ημέρας 
έως 7 ετών μέχρι 80% της τιμής του σημείου 8. 

III. Για βοοειδή μη βελτιωμένα και μικρόσωμων φυλών 

1. Βοοειδή ηλικίας 3-7 ετών μέχρι οχτακόσια (800,00) 
ευρώ, 

2. Βοοειδή ηλικίας έως 3 μηνών μέχρι 15% της τιμής 
του σημείου 1, 

3. Βοοειδή ηλικίας από 3 μηνών και 1 ημέρας έως 6 
μηνών μέχρι 25% της τιμής του σημείου 1, 

4. Βοοειδή ηλικίας από 6 μηνών και 1 ημέρας έως 12 
μηνών, 35% της τιμής του σημείου 1, 

5. Βοοειδή ηλικίας 12 μηνών και 1 ημέρας έως 3 ετών 
μέχρι 60% της τιμής της τιμής του σημείου 1, 

6. Βοοειδή ηλικίας 7 ετών και 1 ημέρας ως 9 ετών 
μέχρι 65% της τιμής του σημείου 1, 

7. Βοοειδή ηλικίας άνω των 9 ετών και 1 ημέρας μέχρι 
40% της τιμής του σημείου 1, 

8. Ταύροι αναπαραγωγής ηλικίας 2-4 ετών μέχρι χίλια 
εκατόν πενήντα (1.150,00) ευρώ, 

9. Ταύροι αναπαραγωγής ηλικίας 4 ετών και 1 ημέρας 
έως 7 ετών μέχρι 80% της τιμής του σημείου 8. 

Ως ταύροι αναπαραγωγής θεωρούνται τα αρσενικό 
βοοειδή, τα οποία χρησιμοποιούνται για φυσική οχεία 
των αγελάδων και στο διαβατήριό τους χαρακτηρίζο¬ 
νται ως ταύροι αναπαραγωγής. Ο αριθμός τους είναι 
ανάλογος των θηλυκών ζώων της εκτροφής (ένας ταύ¬ 
ρος για κάθε 15-25, ώριμα αναπαραγωγικώς, θηλυκά 
ζώα). Μετά από τη συμπλήρωση του παραπάνω αριθ¬ 
μού ταύρων αναπαραγωγής, τα υπόλοιπα αρσενικό ζώα 
αποζημιώνονται ως λοιπά βοοειδή. 

IV. Γ ια πρόβατα και αίγες με επίσημα γενεαλογικά 
πιστοποιητικά καθαροαιμίας 

1. Αμνοί ή ερίφια έως 3 μηνών μέχρι πενήντα πέντε 
(55,00) ευρώ, 

2. Αμνοί ή ερίφια από 3 μηνών και 1 ημέρα έως 6 μηνών 
μέχρι ογδόντα (80,00) ευρώ, 

3. Πρόβατα ή αίγες από 6 μηνών και 1 ημέρα έως 3 
ετών μέχρι εκατόν πενήντα (150,00) ευρώ, 

4. Πρόβατα ή αίγες από 3 ετών και 1 ημέρα έως 5 ετών 
μέχρι 80% της τιμής του σημείου 3, 

5. Πρόβατα ή αίγες άνω των 5 ετών και 1 ημέρα μέχρι 
60% της τιμής του σημείου 3, 

6. Κριοί ή τράγοι αναπαραγωγής ηλικίας 6 μηνών έως 
3 ετών μέχρι διακόσια πενήντα (250,00) ευρώ, 

7. Κριοί ή τράγοι αναπαραγωγής ηλικίας από 3 ετών 
και 1 ημέρα έως 4 ετών μέχρι 80% της τιμής του ση¬ 
μείου 6, 

8. Κριοί ή τράγοι αναπαραγωγής ηλικίας άνω των 4 
ετών μέχρι 60% της τιμής του σημείου 3. 

V. Γ ια πρόβατα και αίγες κοινών ή ημίαιμων φυλών: 

1. Αμνοί ή ερίφια έως 3 μηνών μέχρι σαράντα πέντε 
(45,00) ευρώ, 

2. Αμνοί ή ερίφια από 3 μηνών και 1 ημέρα έως 6 μηνών 
μέχρι πενήντα πέντε (55,00) ευρώ, 

3. Πρόβατα ή αίγες από 6 μηνών και 1 ημέρα έως 3 
ετών μέχρι εκατό σαράντα (140,00) ευρώ, 

4. Πρόβατα ή αίγες από 3 ετών και 1 ημέρα έως 5 ετών 
μέχρι 80% της τιμής του σημείου 3, 

5. Πρόβατα ή αίγες άνω των 5 ετών και 1 ημέρα μέχρι 
60% της τιμής του σημείου 3, 


6. Κριοί ή τράγοι αναπαραγωγής ηλικίας 6 μηνών έως 
3 ετών μέχρι εκατόν πενήντα (150,00) ευρώ, 

7. Κριοί ή τράγοι αναπαραγωγής ηλικίας από 3 ετών 
και 1 ημέρα έως 4 ετών μέχρι 80% της τιμής του ση¬ 
μείου 6, 

8. Κριοί ή τράγοι αναπαραγωγής ηλικίας άνω των 4 
ετών μέχρι 60% της τιμής του σημείου 6. 

VI. Γ ια χοίρους: 

Ανεξαρτήτως παραγωγικής κατεύθυνσης, φύλου, φυ¬ 
λής, ηλικίας ενάμισι (1,20) ευρώ ανά κιλό ζώντος βάρους. 

VII. Γ ια πτηνά (όπου η αριθμός ημερών ηλικίας πτηνού): 

1. Ανά καταστρεφόμενο αυγό κατανάλωσης επτά λε¬ 
πτά (0,07) του ευρώ, 

2. Ανά καταστρεφόμενο αυγό επώασης νεοσσών ωο- 
παραγωγής τριάντα λεπτά (0,30) του ευρώ, 

3. Ανά καταστρεφόμενο νεοσσό ωοπαραγωγής μιας 
ημέρας σαράντα λεπτά (0,40) του ευρώ, 

4. Ανά καταστρεφόμενο νεοσσό ωοπαραγωγής ηλι¬ 
κίας 2 ημερών έως 6 μηνών σαράντα λεπτά (0,40) του 
ευρώ + 0,03 χ η, 

5. Ανά καταστρεφόμενη όρνιθα ωοτοκίας ηλικίας 6 
μηνών έως 15 μηνών μέχρι πεντέμισι (5,50) ευρώ, 

6. Ανά καταστρεφόμενη όρνιθα ωοτοκίας ηλικίας άνω 
των 16 μηνών μέχρι είκοσι λεπτά (0,20) του ευρώ, 

7. Ανά καταστρεφόμενο αυγό επώασης νεοσσών κρε- 
οπαραγωγής είκοσι λεπτά (0,20) του ευρώ, 

8. Ανά καταστρεφόμενο νεοσσό κρεοπαραγωγής μιας 
ημέρας τριάντα λεπτά (0,30) του ευρώ, 

9. Ανά καταστρεφόμενο νεοσσό κρεοπαραγωγής 2 
ημερών έως 50 ημερών τριάντα λεπτά (0,30) του ευρώ 
+ 0,03 χ π, 

10. Ανά καταστρεφόμενο ορνίθιο κρεοπαραγωγής με¬ 
γαλύτερο των 51 ημερών ενάμισι (1,50) ευρώ, 

11. Ανά καταστρεφόμενο νεοσσό αναπαραγωγής ωο- 
παραγωγικής κατεύθυνσης μιας ημέρας τρία (3,00) ευρώ, 

12. Ανά καταστρεφόμενο νεοσσό αναπαραγωγής ωο- 
παραγωγικής κατεύθυνσης ηλικίας 2 ημερών έως 6 μη¬ 
νών τρία (3,00) ευρώ + 0,04 χ π, 

13. Ανά καταστρεφόμενη όρνιθα αναπαραγωγής ωο- 
παραγικής κατεύθυνσης ηλικίας 7 μηνών έως 15 μηνών 
επτάμισι (7,50) ευρώ, 

14. Ανά καταστρεφόμενη όρνιθα αναπαραγωγής ωο- 
παραγωγικής κατεύθυνσης ηλικίας 15 μηνών και άνω 
μέχρι 0,30 ευρώ, 

15. Ανά καταστρεφόμενο νεοσσό αναπαραγωγής κρε- 
οπαραγωγικής κατεύθυνσης μιας ημέρας μέχρι τρία 
(3,00) ευρώ, 

16. Ανά καταστρεφόμενο νεοσσό αναπαραγωγής κρε- 
οπαραγωγικής κατεύθυνσης ηλικίας 2 ημερών έως 6 
μηνών τρία (3,00) ευρώ + 0,04 χ η, 

17. Ανά καταστρεφόμενη όρνιθα αναπαραγωγής κρε- 
οπαραγωγικής κατεύθυνσης ηλικίας 7 μηνών έως 15 
μηνών επτάμισι (7,50) ευρώ, 

18. Ανά καταστρεφόμενη όρνιθα αναπαραγωγής κρε- 
οπαραγωγικής κατεύθυνσης ηλικίας άνω των 16 μηνών 
πενήντα λεπτά (0,50) του ευρώ, 

19. Ανά καταστρεφόμενο νεοσσό γαλοπούλας μιας 
ημέρας ογδόντα λεπτά (0,80) του ευρώ, 

20. Ανά καταστρεφόμενο νεοσσό γαλοπούλας 2 ημε¬ 
ρών έως 3 μηνών ογδόντα λεπτά (0,80) του ευρώ + 
0,04 χ η, 

21. Για κάθε άλλο πτηνό Ζ.Β. μεγαλύτερο των 5 κιλών 
ένα (1,00) ευρώ ανά κιλό Ζ.Β., 

22. Για άλλα είδη πουλερικών (πάπιες, χήνες, φασια¬ 
νοί, ορτύκια, πέρδικάς, μελεαγρίδες) από τριάντα λε¬ 
πτά (0,30) έως δύο (2,00) ευρώ ανά καταστρεφόμενο 
πουλερικό, 

23. Γ ια στρουθοκαμήλους ηλικίας 1 ημέρας έως 20 
ημερών μέχρι δέκα (10,00) ευρώ, 

24. Γ ια στρουθοκαμήλους ηλικίας 21 ημερών και άνω 
δέκα (10,00) ευρώ + 0,50 χ η, 

25. Για στρουθοκαμήλους αναπαραγωγής ηλικίας 1 
έτους και άνω, πεντακόσια (500,00) ευρώ. 

VIII. Για ιχθείς, δίθυρα μαλάκια και μαλακόστρακα 
υδατοκαλλιέργειας: 

1. ένα (1,00) ευρώ ανά κιλό καταστρεφόμενων ιχθύων 
και μαλακοστράκων, 

2. είκοσι λεπτά (0,20) του ευρώ ανά κιλό καταστρε¬ 
φόμενων δίθυρων μαλακίων. 

IX. Γ ια τα μελισσοσμήνη και τις κυψέλες των μελισ¬ 
σοκομείων 

1. Εβδομήντα (70) ευρώ ανά μελισσοσμήνος της κατα- 
στρεφόμενης κυψέλης λόγω προσβολής από τα εξωτικά 
παράσιτα Τι-ορίΙαοΙαρε ερρ. και ΑθίΝηα Ιυπιίάα. 

2. Τριάντα (30) ευρώ ανά καταστρεφόμενη κυψέλη 
των δέκα (10) πλαισίων που περιέχει μολυσμένο μελισ- 
σοσμήνος λόγω προσβολής από τα εξωτικά παράσιτα 
ΤωρίΙεθΙαρε ερρ. και ΑθΙΝηα Ιυπιίάα. 

Άρθρο 9 

Υπολογισμός λειτουργικών δαπανών 

Ο υπολογισμός των λειτουργικών δαπανών που προ- 
βλέπονται στο άρθρο 4 παρ. 2 και στο άρθρο 5 παρ. 2 
αφορούν μόνο τις δικαιολογημένες και τις λογικές πλη¬ 
ρωμές, οι οποίες συνδέονται με τις επιλέξιμες δαπάνες 
που καθορίζονται παρακάτω: 

1. Δαπάνες για την υποχρεωτική θανάτωση των ζώων: 

α) μισθοί και αμοιβές έκτακτου προσωπικού που ασχο- 

λείται ειδικά για το σκοπό αυτό, 

β) αναλώσιμα και ειδικός εξοπλισμός που χρησιμοποι¬ 
είται για τη θανάτωση, 

γ) παροχή υπηρεσιών ή μίσθωση εξοπλισμού για τη 
μεταφορά των ζώων στον τόπο θανάτωσης. 

2. Δαπάνες για την καταστροφή των σφαγίων ή και 
των αυγών: 

α) επεξεργασία ζωικών αποβλήτων: παροχή υπηρε¬ 
σιών και μίσθωση εξοπλισμού για τη μεταφορά των 
σφαγίων και των αυγών στους χώρους αποθήκευσης 
και στη μονάδα επεξεργασίας ζωικών αποβλήτων, επε¬ 
ξεργασία των σφαγίων ή/και των αυγών στη μονάδα 
επεξεργασίας ζωικών αποβλήτων, αναλώσιμα και ειδικός 
εξοπλισμός που χρησιμοποιούνται για την καταστροφή 
των αυγών και την καταστροφή των αλεύρων τους, 

β) ταφή: μισθοί και αμοιβές του έκτακτου προσωπικού 
που απασχολείται ειδικά για το σκοπό αυτό, παροχή 
υπηρεσιών και μίσθωση εξοπλισμού για τη μεταφορά 
και την ταφή των σφαγίων ή/και των αυγών και προ¬ 
ϊόντα που χρησιμοποιούνται για την απολύμανση του 
χώρου ταφής, 

γ) καύση ενδεχομένως επιτόπου: μισθοί και αμοιβές 
του έκτακτου προσωπικού που απασχολείται ειδικά για 
το σκοπό αυτό, καύσιμα ή άλλα υλικά που χρησιμοποι¬ 
ούνται, παροχή υπηρεσιών ή μίσθωση εξοπλισμού για 
τη μεταφορά των σφαγίων και των αυγών και προϊόντα 
που χρησιμοποιούνται για την απολύμανση της μονάδας 
καύσης. 


3. Δαπάνες για τον καθαρισμό, την απολύμανση και 
την απεντόμωση των εκμεταλλεύσεων: 

α) προϊόντα που χρησιμοποιούνται για τον καθαρισμό, 
την απολύμανση (δεν ισχύει στην περίπτωση του κα¬ 
ταρροϊκού πυρετού του προβάτου) και την απεντόμωση, 

β) μισθοί και αμοιβές έκτακτου προσωπικού που απα¬ 
σχολείται ειδικά για το σκοπό αυτό. 

4. Δαπάνες για την καταστροφή μολυσμένων ζωοτρο¬ 
φών και γάλακτος: 

α) αποζημίωση ίση με την αξία αγοράς των ζωοτρο¬ 
φών και του γάλακτος (δεν ισχύει στην περίπτωση του 
καταρροϊκού πυρετού του προβάτου), χωρίς ΦΠΑ, 

β) παροχή υπηρεσιών ή μίσθωση εξοπλισμού για τη 
μεταφορά και την καταστροφή των ζωοτροφών ή/και 
του γάλακτος (δεν ισχύει στην περίπτωση του καταρ¬ 
ροϊκού πυρετού των προβάτων). 

5. Δαπάνες σχετικά με την αποζημίωση για την κα¬ 
ταστροφή του μολυσμένου εξοπλισμού, με βάση την 
αγοραία αξία του εξοπλισμού αυτού και μόνο στην πε¬ 
ρίπτωση που δεν επιτυγχάνεται πλήρης καθαρισμός 
και απολύμανση. 

6. Στο πλαίσιο του εμβολιασμού, στις επιλέξιμες δα¬ 
πάνες μπορούν να περιλαμβάνονται οι μισθοί και οι 
αμοιβές του έκτακτου προσωπικού που απασχολείται 
ειδικά για το σκοπό αυτό, τα αναλώσιμα και ο ειδι¬ 
κός εξοπλισμός που απαιτείται για τον εμβολιασμό και 
ενδεχομένως η αγορά εμβολίων σε περίπτωση κατά 
την οποία η Ευρωπαϊκή Επιτροπή δεν είναι σε θέση 
να παράσχει τα εμβόλια που είναι αναγκαία για την 
εξάλειψη της νόσου. 

7. Δεν αποτελούν επιλέξιμες δαπάνες ζημιές που συν¬ 
δέονται με την κατεδάφιση ή την ανακαίνιση κτιρίων, 
οι δαπάνες υποδομής και οι δαπάνες που συνδέονται 
με τις οικονομικές απώλειες και την ανεργία που σχε¬ 
τίζεται με την παρουσία της νόσου ή την απαγόρευση 
της απόκτησης νέων ζώων. 

8. Ο υπολογισμός των λειτουργικών δαπανών γίνεται 
με βάση τα παραστατικά έγγραφα που σχετίζονται με 
τις πράξεις και τις αγορές των αγαθών και των υπη¬ 
ρεσιών, που επιβεβαιώνουν τις δαπάνες των διαφόρων 
ενεργειών. Τα τιμολόγια αγοράς υλικών και οι αποδεί¬ 
ξεις παροχής υπηρεσιών δεν πρέπει να υπερβαίνουν τις 
τρέχουσες τιμές αγοράς και εργασίας. 

9. Δαπάνες σχετικά με την αποζημίωση για την κα¬ 
ταστροφή των μελισσοσμηνών και των κυψελών που 
προσβλήθηκαν από τα εξωτικά παράσιτα των μελισσών 
ΤΓορίΙαΘίερδ ερρ. και ΑοΙΙιίηε Ιυπιίάα. 

Άρθρο 10 

Πληροφορίες που απαιτούνται 
πριν τη χορήγηση χρηματοδότησης 
για τις επιλέξιμες δαπάνες των άρθρων 4 και 5 

Στην περίπτωση κατά την οποία επιβεβαιωθεί μια 
εστία νόσου, η οποία καθορίζεται στο άρθρο 2 παρά¬ 
γραφοι Α1 και Α2, απαιτούνται τα παρακάτω: 

Α. Η αρμόδια κατά Περιφερειακής Ενότητας κτηνια¬ 
τρική αρχή δημιουργεί ατομικό φάκελο, έγγραφο ή και 
ηλεκτρονικό για κάθε εστία που αφορά έναν εκτροφέα 
ζώων. Ο φάκελος πρέπει να περιέχει τα παραστατικά 
στοιχεία που σχετίζονται με την αποζημίωση του εκτρο¬ 
φέα και τα παραστατικά έγγραφα που σχετίζονται με 
τις δαπάνες που καθορίζονται στο άρθρο 9. 

I. Τα παραστατικά που σχετίζονται με την αποζημίωση 
κάθε εκτροφέα είναι τα παρακάτω, σύμφωνα με τον 
Καν.349/2005: 

1. Η απόφαση επιβολής των μέτρων θανάτωσης/σφα¬ 
γής των ζώων και λήψης των λοιπών μέτρων που απαι¬ 
τούνται για την εξάλειψη της εστίας. 

2. Αναλυτικά στοιχεία σχετικά με τη σύνθεση του 
ζωικού κεφαλαίου την ημέρα της θανάτωσης/σφαγής 
και ειδικότερα: 

- ο μηχανογραφημένος κατάλογος του συστήματος 
αναγνώρισης και καταγραφής για τα βοοειδή, 

- ο μηχανογραφημένος κατάλογος ή επικαιροποιημένο 
αντίγραφο του μητρώου εκτροφής του συστήματος 
αναγνώρισης και καταγραφής για τα αιγοπρόβατα, 

- ο μηχανογραφημένος κατάλογος ή επικαιροποιημένο 
αντίγραφο του μητρώου εκτροφής του συστήματος 
αναγνώρισης και καταγραφής για τους χοίρους, 

- ο μηχανογραφημένος κατάλογος ή επικαιροποιημένο 
αντίγραφο της καρτέλας του σμήνους για τα πουλερικά. 

3. Συνοδευτικά έγγραφα της λήψης και της αποστολής 
δειγμάτων συνδυασμένα με τα απαντητικά έγγραφα 
των εργαστηριακών αποτελεσμάτων. 

4. Ημερολόγια/πρακτικά των κτηνιατρικών επισκέψεων 
που πραγματοποιήθηκαν τις τελευταίες 5 εβδομάδες 
πριν τη θανάτωση/σφαγή των ζώων. 

5. Έκθεση επιζωοτιολογικής έρευνας και μελέτης για 
τον εντοπισμό και την προέλευση της νόσου και τυχόν 
επαφές με ζώα, ανθρώπους, μέσα κτλ. 

6. Πιστοποιητικά/άδειες μετακινήσεων που χορηγήθη¬ 
καν για τα ζώα της εκτροφής κατά τη διάρκεια των έξι 
(6) μηνών πριν από τη θανάτωση/σφαγή. 

7. Πρωτόκολλα ή επικυρωμένα αντίγραφα των γενεα¬ 
λογικών πιστοποιητικών των ζώων, εφόσον χρειάζεται. 

8. Μητρώο φαρμακευτικής αγωγής ή/και τιμολόγια 
αγοράς κτηνιατρικών φαρμάκων, εμβολίων, απολυμα¬ 
ντικών κτλ. 

9. Αντίγραφα τιμολογίων αγοράς/πώλησης ζώων κατά 
τη διάρκεια των τριών μηνών που προηγήθηκαν της 
θανάτωσης. 

10. Πρακτικά αξιολόγησης των ζώων και των αποζη¬ 
μιωμένων προϊόντων. 

11. Έγγραφα μεταφοράς των ζώων/προϊόντων, τα 
οποία κατά παρέκκλιση των υγειονομικών μέτρων επι¬ 
τρέπεται υπό την εποπτεία των αρμοδίων αρχών να 
μεταφερθούν, να σφαγούν ή και ενδεχομένως να μετα¬ 
ποιηθούν για κατανάλωση από τον άνθρωπο ή τα ζώα. 

12. Επίσημα πιστοποιητικά καταστροφής των ζώων και 
των αποζημιωμένων προϊόντων καθώς και αντίστοιχες 
αποδείξεις του καταστροφέα. 

13. Αίτηση του δικαιούχου για την καταβολή της απο¬ 
ζημίωσης. 

14. Αντίγραφα τυχόν άλλων αιτήσεων επιχορήγησης 
που ζήτησε ο δικαιούχος για την περίοδο εμπορίας 
κατά την ημερομηνία θανάτωσης. 

15. Κατάσταση πληρωμής στο δικαιούχο. 

16. Μετά την ολοκλήρωση των ελέγχων και των πλη¬ 
ρωμών, ο ατομικός φάκελος συμπληρώνεται με τα απο¬ 
δεικτικά πληρωμής στο δικαιούχο. 

II. Τα έγγραφα που σχετίζονται με τις δαπάνες που 
προβλέπονται στο άρθρο 9 και αφορούν εστίες ασθε¬ 
νειών που καθορίζονται στο άρθρο 2 Α παράγραφοι 1 
και 2 είναι τα παρακάτω: 


1. Πρωτότυπα τιμολόγια ή επικυρωμένα αντίγραφα 
τιμολογίων αγοράς αναλωσίμων υλικών και ειδικού 
εξοπλισμού που χρησιμοποιείται για τη θανάτωση των 
ζώων. 

2. Δελτία η τιμολόγια παροχής υπηρεσιών ή μίσθωσης 
εξοπλισμού θανάτωσης, μεταφοράς και καταστροφής 
των ζώων/προϊόντων. 

3. Σε περίπτωση που γίνεται χρήση μέσων μεταφοράς, 
εξοπλισμού θανάτωσης ή ενταφιασμού που ανήκουν στο 
δημόσιο τομέα ή/και προσωπικού που εργάζεται στο 
δημόσιο τομέα, οι αμοιβές των οποίων δεν αποτελούν 
επιλέξιμες δαπάνες σύμφωνα με την παρούσα απόφαση, 
συντάσσεται ημερολόγιο πρακτικών των ενεργειών και 
των συμμετεχόντων σε αυτές. 

III. Τά έγγραφα που σχετίζονται με τις δαπάνες που 
προβλέπονται στο άρθρο 9, παρ.9 και αφορούν εστίες 
μολυσμένων μελισσοσμηνών , όπως καθορίζονται στο 
άρθρο 2 , παράγραφος Α1, περιπτώσεις κβ) και κγ) είναι 
τα παρακάτω : 

Ι.το μελισσοκομικό βιβλιάριο ενημερωμένο και επι- 
καιροποιημένο μόνο για όσους έχουν στη κατοχή τους 
τουλάχιστον δέκα (10) ή περισσότερα μελισσοσμήνη. 
Για μελισσοκόμους που έχουν στη κατοχή τους αριθμό 
μελισσοσμηνών μικρότερο των δέκα (10) δεν απαιτείται 
η προσκόμιση μελισσοκομικού βιβλιάριου. 

2. Αίτηση του δικαιούχου για την καταβολή της απο¬ 
ζημίωσης. 

3. Πρωτότυπα τιμολόγια ή επικυρωμένα αντίγραφα 
τιμολογίων αγοράς μελισσοκομικού κεφαλαίου και εξο¬ 
πλισμού που χρησιμοποιείται για την καταστροφή των 
μελισσοσμηνών. 

4 . Βεβαίωση της αρμόδιας κτηνιατρικής αρχής σχετι¬ 
κά με την επιβεβαίωση προσβολής των μελισσοσμηνών 
από εξωτικά παράσιτα. 

δ.Έκθεση επιζωοτιολογικής έρευνας από την αρμόδια 
κτηνιατρική αρχή για τον εντοπισμό και την προέλευση 
της παρασιτικής προσβολής και τυχόν εξάπλωσής της 
σε γειτονικές μελισσοκομικές εκμεταλλεύσεις. 

6. Αντίγραφο μητρώου φαρμακευτικής αγωγής και επι¬ 
κυρωμένα αντίγραφα τιμολογίων αγοράς κτηνιατρικών 
φαρμάκων, απολυμαντικών κτλ. 

7. Επίσημα πιστοποιητικά καταστροφής των μελισσο- 
σμηνών και των αντίστοιχων κυψελών από την αρμόδια 
κτηνιατρική αρχή. 

Τα ανωτέρω αποτελούν προϋποθέσεις και δικαιο- 
λογητικά προκειμένου να αποζημιωθούν οι δικαιούχοι 
μελισσοκόμοι των επιλέξιμων δαπανών στους οποίους 
τα μελισσοσμήνη τους προσβλήθηκαν από τα εξωτικά 
παράσιτα που αναφέρονται στις περιπτώσεις κβ) και 
κγ) της παραγράφου Α1 του άρθρου 2 της παρούσας. 

IV. Ο χειρισμός κάθε ατομικού φακέλου εκτροφέα, 
καθώς και ο έλεγχος της πληρότητας αυτού ανατίθεται 
αποκλειστικά σε ένα αρμόδιο υπάλληλο της Διεύθυνσης 
Κτηνιατρικής η του Τμήματος Κτηνιατρικής της Περι¬ 
φερειακής Ενότητας,,ο οποίος τελεί υπό την ευθύνη 
και την αρμοδιότητα των άμεσων προϊσταμένων του. 
Ο φάκελος διατηρείται για δέκα (10) χρόνια μετά την 
ολοκλήρωση της διαδικασίας και είναι στη διάθεση των 
εθνικών και κοινοτικών αρχών ελέγχου, σε κάθε αναζή¬ 
τηση στοιχείων και διασταυρούμενων ελέγχων. 

Β. Η Διεύθυνση Υγείας των Ζώων της Γ ενικής Διεύθυν¬ 
σης Κτηνιατρικής σε συνεργασία με άλλες Διευθύνσεις 
του Υπουργείου Αγροτικής Ανάπτυξης και Τροφίμων, 

εφόσον απαιτείται, ενημερώνει εντός τριάντα (30) ημε¬ 
ρών από την ημερομηνία της επίσημης επιβεβαίωσης 
της πρώτης εστίας, την Ευρωπαϊκή Επιτροπή, για τις 
σχετικές κατηγορίες ζώων ή προϊόντων και τις αγοραίες 
αξίες που αντιστοιχούν σε κάθε μία από τις εν λόγω 
κατηγορίες. 

Το αργότερο δύο (2) μήνες μετά την επίσημη επιβε¬ 
βαίωση της πρώτης εστίας και, κατόπιν, κάθε δύο (2) 
μήνες διαβιβάζει στην Ευρωπαϊκή Επιτροπή, με μορφή 
ηλεκτρονικού αρχείου τις βασικές πληροφορίες σχετι¬ 
κά με το κόστος των αποζημιώσεων, τον αριθμό των 
ζώων που θανατώνονται ανά κατηγορία, ενδεχομένως 
των αυγών που καταστρέφονται καθώς και το συνολικό 
ποσό που χορηγήθηκε για κάθε κατηγορία. 

Το αργότερο τρεις (3) μήνες μετά την επίσημη επι¬ 
βεβαίωση της πρώτης εστίας και, κατόπιν, κάθε δύο 
μήνες διαβιβάζει στην Ευρωπαϊκή Επιτροπή, σε μορφή 
ηλεκτρονικού αρχείου τις βασικές πληροφορίες σχετικά 
με τις λειτουργικές δαπάνες: τα ποσά που καταβάλλο¬ 
νται για τη θανάτωση, τη μεταφορά και την καταστροφή 
των ζώων, αυγών και γάλακτος, τον καθαρισμό, την 
απολύμανση και την απεντόμωση των εκμεταλλεύσεων, 
την καταστροφή των τροφίμων και ενδεχομένως των 
υλικών. 

Αρθρο 11 

Προϋποθέσεις και δικαιολογητικά 
για την πληρωμή στους δικαιούχους των 
επιλέξιμων δαπανών των άρθρων 4 και 5. 

Α. Δικαιούχοι 

1. Για την καταβολή «άμεσης και προσήκουσας» απο¬ 
ζημίωσης στο δικαιούχο απαιτείται η υποβολή των 
παρακάτω δικαιολογητικών προς την αρμόδια κατά 
Περιφερειακή Ενότητα κτηνιατρική αρχή. 

α) Αίτηση 

β) Τα πρωτότυπα και ένα φωτοαντίγραφο των παρα¬ 
στατικών που απαιτούνται κατά περίπτωση του τύπου 
εκτροφής και καθορίζονται στο σημείο Α. I του άρθρου 
10 της παρούσας, τα οποία έχει στην κατοχή του ο δι¬ 
καιούχος. Σε περίπτωση που ο δικαιούχος υποχρεούται 
από τον Κ.Β.Σ. να τηρεί τα πρωτότυπα παραστατικά στο 
αρχείο του, η αρμόδια περιφερειακού επιπέδου κτηνι¬ 
ατρική αρχή θεωρεί το φωτοαντίγραφο ως «ακριβές 
εκ του πρωτοτύπου», σημειώνει και σφραγίζει τόσο το 
πρωτότυπο όσο και το φωτοαντίγραφο με την ένδει¬ 
ξη «ΑΠΟΖΗΜΙΩΘΗΚΕ ΓΙΑ ΤΗ ΘΑΝΑΤΩΣΗ/ΣΦΑΓΗ ΛΟΓΩ 
.(κατά περίπτωση αιτία)» και επιστρέφει τα πρω¬ 
τότυπα παραστατικά στο δικαιούχο. 

2. Γ ια την καταβολή των «λειτουργικών δαπανών» στον 
δικαιούχο απαιτείται η υποβολή των παρακάτω δικαιο- 
λογητικών προς την αρμόδια περιφερειακού επιπέδου 
κτηνιατρική αρχή: 

α) Αίτηση, 

β) Τα πρωτότυπα και ένα φωτοαντίγραφο των παρα¬ 
στατικών που καθορίζονται στο σημείο ΑΙΙ του άρθρου 
10 της παρούσας εφόσον έχουν εκδοθεί στο όνομα του 
δικαιούχου. Γ ια τα παραστατικά αυτά ακολουθείται η 
ίδια διαδικασία της παραγράφου Α1 β) του παρόντος 
άρθρου, 

γ) Συγκεντρωτικός πίνακας λειτουργικών δαπανών. 

3. Η αίτηση της παραγράφου 1 υποβάλλεται το αρ¬ 
γότερο εντός είκοσι (20) ημερών από την ολοκλήρωση 
θανάτωσης και καταστροφής, σφαγής και αξιοποίησης 


των ζώων. Η αίτηση της παραγράφου 2 υποβάλλεται 
το αργότερο εντός είκοσι (20) ημερών από την ολο¬ 
κλήρωση του καθαρισμού και των απολυμάνσεων της 
εκτροφής. Είναι δυνατόν να υποβάλλεται ταυτόχρονα 
κοινή αίτηση, σύμφωνα με τις παραγράφους 1 και 2 
του παρόντος άρθρου. Μετά το πέρας της παραπάνω 
προθεσμίας ο κτηνοτρόφος δε δικαιούται αποζημίωση. 

Γ ια την καταβολή στους δικαιούχους της ενίσχυσης 
αγοράς εμβολίων κατά της λύσσας σύμφωνα με το 
άρθρο 2 παρ. Β σημείο 5 της παρούσας απαιτείται η 
προσκόμιση από το δικαιούχο αίτησης καταβολής της 
ενίσχυσης συνοδευόμενη από τα ακόλουθα παραστα¬ 
τικά: 

α) Επικυρωμένο, σύμφωνα με τη διαδικασία του άρ¬ 
θρου 11 παρ. 1β) της παρούσας προσαρμοσμένο ανάλογα 
για την αγορά εμβολίων, αντίγραφο τιμολογίου αγοράς 
εμβολίων (εσωτερικού ή εξωτερικού), 
β) αντίγραφο κτηνιατρικής συνταγής, 
γ) αντίγραφο του μητρώου φαρμακευτικής αγωγής και 
δ) το φυλλάδιο οδηγιών χρήσης του εμβολίου με επι- 
κολλημένα τα αντίστοιχα Ι_ΟΤ των συσκευασιών. 

Στην περίπτωση που μια πολλαπλή συσκευασία φια¬ 
λών εμβολίου μοιράζεται σε περισσότερους του ενός 
κτηνοτρόφους, καθώς και στην περίπτωση που δεν είναι 
δυνατή η αποκόλληση της ετικέτας από το φιαλίδιο 
του εμβολίου (εάν αυτή δεν είναι αυτοκόλλητη), τότε ο 
κτηνοτρόφος είναι δυνατόν να προσκομίζει φωτοαντί¬ 
γραφο του φυλλαδίου οδηγιών χρήσης και ολόκληρα 
τα φιαλίδια του εμβολίου (γεμάτα ή άδεια) στην αρ¬ 
μόδια κτηνιατρική αρχή, η οποία έχει τη δυνατότητα 
και την ενυπόγραφη ευθύνη της αναγραφής των ΕΟΤ 
των συσκευασιών πάνω στο φυλλάδιο οδηγιών χρήσης 
και ακολούθως την καταστροφή της επισήμανσης των 
φιαλιδίων. 

ε) Υπεύθυνη δήλωση του κτηνοτρόφου στην οποία 
θα βεβαιώνει το μέγεθος (πλήθος ζώων) του κοπαδιού 
που εμβολιάσθηκε. Η αρμόδια αρχή η οποία παραλαμ- 
βάνει τα δικαιολογητικά προβαίνει σε διασταύρωση των 
πληθυσμιακών στοιχείων που δηλώνει ο κτηνοτρόφος 
χρησιμοποιώντας τα πιο πρόσφατα στοιχεία καταγρα¬ 
φής που έχει στη διάθεσή της. 

Β. Αρμόδιες κατά Περιφερειακή Ενότητα Κτηνιατρικές 
Αρχές. 

1. Σε περίπτωση κατά την οποία επιβεβαιωθεί μια 
εστία νόσου, η οποία καθορίζεται στο άρθρο 2 παρά¬ 
γραφοι Α1 και 2 η αρμόδια κατά Περιφερειακή Ενότητα 
κτηνιατρική αρχή εντός 24 ωρών και ενδεχομένως ταυ¬ 
τόχρονα με την απογραφή των ζώων, καλεί την αρμό¬ 
δια επιτροπή εκτίμησης των ζώων, η οποία προβαίνει 
στην αξιολόγηση των ζώων και των αποζημιωμένων 
προϊόντων και στην κατάρτιση πρακτικού αξιολόγησης, 
λαμβανομένης υπόψη της αγοραίας αξίας αυτών και 
ενδεχομένως των τιμολογίων του τελευταίου τριμήνου 
που έχει στη διάθεσή του ο εκτροφέας. 

2. Το αργότερο εντός δέκα (10) ημερών από την ημερο¬ 
μηνία παραλαβής της αίτησης καταβολής αποζημίωσης 
του δικαιούχου ολοκληρώνεται ο έλεγχος της πληρό¬ 
τητας των εγγράφων παραστατικών και των οικονομι¬ 
κών στοιχείων του ατομικού φακέλου του δικαιούχου 
και εφόσον δεν διαπιστώνονται παρατυπίες είτε σε ότι 
αφορά τα ανωτέρω δικαιολογητικά είτε σε ότι αφορά 
την ορθή εφαρμογή των σχετικών προγραμμάτων επι¬ 
τήρησης και ελέγχου νοσημάτων που εφαρμόζουν οι 

επίσημες κτηνιατρικές αρχές της χώρας ή άλλων κτη¬ 
νιατρικών διατάξεων όπως αυτές προκύπτουν από την 
κείμενη εθνική και κοινοτική νομοθεσία, υποβάλλεται 
αίτημα πληρωμής προς τη Διεύθυνση Υγείας των Ζώων 
(ΔΥΖ) της Γενικής Διεύθυνσης Κτηνιατρικής του ΥΠΑΑΤ. 

3. Το αίτημα πληρωμής προς τη ΔΥΖ που αφορά την 
«προσήκουσα αποζημίωση» υποβάλλεται εγγράφως ή 
και σε ηλεκτρονική μορφή σύμφωνα με την απόφαση 
ΥΠΑΑΤ 258455/6673/12-05-2004 όπως ισχύει κάθε φορά. 

4. Το αίτημα πληρωμής προς τη ΔΥΖ που αφορά τις 
«λειτουργικές δαπάνες» υποβάλλεται εγγράφως ή και σε 
ηλεκτρονική μορφή σύμφωνα με την απόφαση ΥΠΑΑΤ 
258455/6673/12-05-2004 όπως ισχύει κάθε φορά. 

Γ. Διεύθυνση Υγείας των Ζώων της Γ ενικής Διεύθυνσης 
Κτηνιατρικής 

Η Διεύθυνση Υγείας των Ζώων της Γ ενικής Διεύθυνσης 
Κτηνιατρικής βάσει των αιτημάτων της παραγράφου 
3 ή και 4 του σημείου Β του παρόντος άρθρου, και 
σύμφωνα με τη διαδικασία της απόφασης του ΥΠΑΑΤ 
258455/6673/12-05-2004 όπως ισχύει κάθε φορά, μεριμνά 
για την πληρωμή των δικαιούχων. 

Άρθρο 12 

Προϋποθέσεις και δικαιολογητικά για την 
πληρωμή στους δικαιούχους των επιλέξιμων δαπανών 
του άρθρου 6 παράγραφοι 1γ, 3α και 3β και 
του άρθρου 7 παράγραφοι 1 και 2. 

Α. Σε περίπτωση κατά την οποία επιβεβαιωθούν σε 
ζώα θετικά κρούσματα ασθενειών, οι οποίες καθορίζο¬ 
νται στο άρθρο 2 παράγραφος Α σημεία 3α), 3γ), 4α), 
4β), 4γ) της παρούσας, η αρμόδια κατά Περιφερειακή 
Ενότητα κτηνιατρική αρχή, προβαίνει στις ακόλουθες 
ενέργειες: 

1. Αμέσως και το αργότερο εντός πέντε (5) ημερών από 
τη γνωστοποίηση του θετικού αποτελέσματος, επιβάλ¬ 
λει με απόφασή της τα μέτρα ελέγχου που απαιτούνται 
σύμφωνα με τα ισχύοντα σχετικά προγράμματα, η οποία 
επιδίδεται με αποδεικτικό στον εκτροφέα. 

2. Αμέσως και το αργότερο εντός τριών (3) εργασίμων 
ημερών από την ημερομηνία επίδοσης απόφασης λήψης 
υγειονομικών μέτρων, συνέρχεται η αρμόδια επιτροπή 
εκτίμησης των ζώων, η οποία προβαίνει στην αξιολόγη¬ 
ση των ζώων, λαμβανομένων υπόψη της αγοραίας αξίας 
αυτών και ενδεχομένως των τιμολογίων αγοράς/πώλη¬ 
σης ζώων του τελευταίου τριμήνου που έχει στη διά¬ 
θεσή του ο εκτροφέας και αυθημερόν συντάσσεται το 
πρακτικό εκτίμησης, το οποίο υπογράφεται αρμοδίως. 

3. Δημιουργεί ατομικό έγγραφο ή ηλεκτρονικό φάκελο 
για κάθε δικαιούχο εκτροφέα και αναθέτει αποκλειστι¬ 
κά σε έναν αρμόδιο υπάλληλο, ο οποίος τελεί υπό την 
ευθύνη και την αρμοδιότητα των άμεσων προϊσταμέ¬ 
νων του, το χειρισμό, τον έλεγχο και την πληρότητα 
αυτού. Ο φάκελος πρέπει να περιέχει τα παρακάτω 
παραστατικά στοιχεία που δικαιολογούν τις δαπάνες 
αποζημίωσης: 

α) Την απόφαση επιβολής των μέτρων σφαγής, ή θα¬ 
νάτωσης και καταστροφής των ζώων, 

β) αναλυτικά στοιχεία των ζώων που σφάζονται και 
πρακτικά εκτίμησης αυτών, 

γ) έγγραφα αποστολής δειγμάτων και απαντητικά 
έγγραφα εργαστηριακών αποτελεσμάτων, όπου απαι¬ 
τείται, 

δ) έκθεση επιδημιολογικής έρευνας και μελέτης για 
τον εντοπισμό και την προέλευση της νόσου, 


ε) πρωτότυπα διαβατήρια των ζώων και πρωτότυπα ή 
επικυρωμένα αντίγραφα των γενεαλογικών πιστοποιητι¬ 
κών των ζώων συμπεριλαμβανομένων και των Κέντρων 
Γενετικής Βελτίωσης της χώρας, όπου προβλέπεται, 
στ) αντίγραφα τιμολογίων αγοράς/πώλησης ζώων 
κατά τη διάρκεια των τριών μηνών που προηγούνται 
της σφαγής, 

ζ) τιμολόγια ή κατάλογοι ζύγισης των ζώων στο σφα- 
γείο/ή των σφάγιων προς αξιοποίηση/ή των σφαγίων 
προς καταστροφή, όπου προβλέπεται και σε περίπτω¬ 
ση θανάτου κτηνιατρική γνωμάτευση για τα αίτια του 
ξαφνικού θανάτου, 
η) αίτηση πληρωμής του δικαιούχου, 
θ) κατάσταση πληρωμής του δικαιούχου, 
ι) τα αποδεικτικά εξόφλησης του δικαιούχου, 
κ) βεβαίωση του επίσημου κτηνίατρου της αρμόδιας 
τοπικής κτηνιατρικής αρχής ή ιδιώτη κτηνίατρου της 
πτηνοτροφικής εκμετάλλευσης που να βεβαιώνει το 
πληθυσμό των σμηνών τα οποία πρόκειται καταστρα¬ 
φούν, στις περιπτώσεις εκείνες που η επιχείρηση δια¬ 
θέτει δικό της εκκολαπτήριο και επομένως καλύπτει 
μέρος των αναγκών της σε νεοσσούς μιας ημέρας από 
τη δική της παραγωγή νεοσσών. 

4. Το αργότερο εντός δέκα πέντε (15) ημερών από 
την ημερομηνία της παραλαβής της αίτησης και των 
δικαιολογητικών που προσκομίζονται από το δικαιούχο 
ολοκληρώνεται ο έλεγχος της πληρότητας των παρα¬ 
στατικών του ατομικού του φακέλου. Όλα τα αιτήματα 
πληρωμής υποβάλλονται, συγκεντρωτικά για κάθε πρό¬ 
γραμμα, τις πρώτες 10 ημέρες του επόμενου μήνα προς 
τη Διεύθυνση Υγείας των Ζώων της Γ ενικής Διεύθυνσης 
Κτηνιατρικής του Υπουργείου Αγροτικής Ανάπτυξης 
και Τροφίμων. 

Β. Η Διεύθυνση Υγείας των Ζώων της Γενικής Διεύ¬ 
θυνσης Κτηνιατρικής βάσει των αιτημάτων της παρα¬ 
γράφου Α4 του παρόντος άρθρου και σύμφωνα με τις 
διαδικασίες της απόφασης Υπ. Αγροτικής Ανάπτυξης 
και Τροφίμων 258455/6673/12-05-2004 όπως ισχύει κάθε 
φορά, μεριμνά για την πληρωμή των δικαιούχων. 

Αρθρο 13 

Προϋποθέσεις και δικαιολογητικά για την πληρωμή 
στους δικαιούχους των επιλέξιμων δαπανών 
του άρθρου 5 παράγραφος 3 και του άρθρου 6 
παράγραφοι 3δ, 5 και 6 

1. Για την καταβολή στους δικαιούχους της επιχο¬ 
ρήγησης που προκύπτει από τη δήλωση νεκρών ζώων 
σύμφωνα με το άρθρο 5 παράγραφος 3 της παρούσας, η 
αρμόδια κατά Περιφερειακή Ενότητα κτηνιατρική αρχή, 
καταρτίζει κατάσταση πληρωμής των δικαιούχων με τα 
αναλογούντα ποσά βάσει των αναλυτικών στοιχείων 
των νεκρών ζώων που δειγματίζονται και εξετάζονται 
εργαστηριακά. 

2. Για την καταβολή στους δικαιούχους της επιχο¬ 
ρήγησης που προκύπτει από τη συμμετοχή βοοειδών 
- δεικτών στο πρόγραμμα αιμοληψίας για την ορολογική 
επιτήρηση του καταρροϊκού πυρετού, σύμφωνα με το 
άρθρο 6 παράγραφος 2β της παρούσας, η αρμόδια κατά 
Περιφερειακή Ενότητα κτηνιατρική αρχή, καταρτίζει κα¬ 
τάσταση πληρωμής των δικαιούχων με τα αναλογούντα 
ποσά, τον τελευταίο μήνα του έτους, βάσει των ανα¬ 
λυτικών στοιχείων των ζώων που δειγματίστηκαν και 
υποβλήθηκαν σε εργαστηριακό έλεγχο. 

3. Για την καταβολή στους δικαιούχους της επιχο¬ 
ρήγησης που προκύπτει από τη συλλογή κατάλληλων 
δειγμάτων αγρίων πτηνών σύμφωνα με το άρθρο 6 πα¬ 
ράγραφος 6 της παρούσας, η αρμόδια κατά Περιφερεια¬ 
κή Ενότητα κτηνιατρική αρχή, καταρτίζει τον τελευταίο 
μήνα του έτους κατάσταση πληρωμής των δικαιούχων 
με τα αναλογούντα ποσά βάσει των αναλυτικών στοι¬ 
χείων των συλλεχθέντων δειγμάτων και των εργαστη¬ 
ριακών εξετάσεων που πραγματοποιήθηκαν σύμφωνα 
με το πρόγραμμα επιτήρησης της γρίπης των πτηνών. 

4. Γ ια την καταβολή στους δικαιούχους της ενίσχυσης 
αγοράς εμβολίων κατά της δαΙπιοποΙΙα ΕηΙθπΙίάίε και 
δαΙπιοποΙΙα Τγράίπιυπυπι σύμφωνα με το άρθρο 6 παρ. 3δ 
της παρούσας απαιτείται η προσκόμιση από το δικαι¬ 
ούχο αίτησης καταβολής της ενίσχυσης συνοδευόμενη 
από τα ακόλουθα παραστατικά: 

α) Επικυρωμένο αντίγραφο τιμολογίων αγοράς νεοσ¬ 
σών (εσωτερικού ή εξωτερικού) για κάθε σμήνος. 

Στις περιπτώσεις εκείνες που η επιχείρηση διαθέτει 
δικό της εκκολαπτήριο και επομένως καλύπτει μέρος 
των αναγκών της σε νεοσσούς μιας ημέρας από τη 
δική της παραγωγή νεοσσών, ο επίσημος κτηνίατρος 
της αρμόδιας τοπικής κτηνιατρικής αρχής ή ο ιδιώτης 
κτηνίατρος της πτηνοτροφικής εκμετάλλευσης βεβαι¬ 
ώνει τον πληθυσμό των σμηνών για τα οποία πρόκειται 
να δοθεί η οικονομική ενίσχυση αγοράς των εμβολίων 
της σαλμονέλας. 

Επίσης, στις περιπτώσεις που μεταβάλλεται ο αρχικός 
πληθυσμός ενός σμήνους για το οποίο έχει ζητηθεί 
οικονομική ενίσχυση για την αγορά των εμβολίων της 
σαλμονέλας π.χ. λόγω πώλησης κάποιων πουλερικών 
αυτού, αυτή η μεταβολή πρέπει να τεκμηριώνεται π.χ. 
φωτοαντίγραφο τιμολογίου πώλησης των πουλερικών 
ή υγειονομικό πιστοποιητικό μετακίνησης των πουλε¬ 
ρικών κτλ., 

β) αντίγραφο κτηνιατρικής συνταγής, 

γ) επικυρωμένο, σύμφωνα με τη διαδικασία του άρ¬ 
θρου 11 παρ. 1β) της παρούσας προσαρμοσμένο ανάλογα 
για την αγορά εμβολίων, αντίγραφο τιμολογίου αγοράς 
εμβολίων , στο οποίο μπορεί να είναι εκτυπωμένα από 
τον εκδότη του τιμολογίου τα Ι_ΟΤ των συσκευασιών, 

δ) το φυλλάδιο οδηγιών χρήσης του εμβολίου με επι- 
κολλημένα τα αντίστοιχα ΙΟΤ των συσκευασιών. 

Στην περίπτωση που μια πολλαπλή συσκευασία φια¬ 
λών εμβολίου μοιράζεται σε περισσότερους του ενός 
πτηνοτρόφους, καθώς και στην περίπτωση που δεν είναι 
δυνατή η αποκόλληση της ετικέτας από το φιαλίδιο 
του εμβολίου (εάν αυτή δεν είναι αυτοκόλλητη), τότε ο 
πτηνοτρόφος είναι δυνατόν να προσκομίζει φωτοαντί¬ 
γραφο του φυλλαδίου οδηγιών χρήσης και ολόκληρα τα 
φιαλίδια του εμβολίου (γεμάτα ή άδεια) στην αρμόδια 
κτηνιατρική αρχή, η οποία έχει τη δυνατότητα και την 
ενυπόγραφη ευθύνη του ελέγχου των ΙΟΤ που είναι 
καταγεγραμμένα στο τιμολόγιο αγοράς των εμβολίων 
ή της αναγραφής των 1_ΟΤ των συσκευασιών πάνω στο 
φυλλάδιο οδηγιών χρήσης και ακολούθως την κατα¬ 
στροφή της επισήμανσης των φιαλιδίων. 

ε) Στην περίπτωση εκμεταλλεύσεων ορνίθων ωοπαρα- 
γωγής, απαιτείται υπεύθυνη δήλωση του πτηνοτρόφου 
ότι: 

1) Ο αριθμός των ορνίθων, που επιχορηγείται ο εμβο¬ 
λιασμός τους, δεν υπερβαίνει τη μέγιστη δυναμικότητα 
του θαλάμου εκτροφής, 


2) η συνολική επιφάνεια του θαλάμου εκτροφής όπου 
είναι τοποθετημένο το σμήνος ή που θα τοποθετηθεί 
στη φάση της παραγωγής είναι:.πι 2 . 

5. Για την καταβολή στους δικαιούχους της ενίσχυσης 
αγοράς εμβολίων κατά της λύσσας σύμφωνα με το άρ¬ 
θρο 6 παρ. 5 της παρούσας, απαιτείται η προσκόμιση 
από το δικαιούχο αίτησης καταβολής της ενίσχυσης 
συνοδευόμενη από τα ακόλουθα παραστατικά: 

α) Επικυρωμένο, σύμφωνα με τη διαδικασία του άρ¬ 
θρου 11 παρ. 1β) της παρούσας προσαρμοσμένο ανάλογα 
για την αγορά εμβολίων, αντίγραφο τιμολογίου αγοράς 
εμβολίων (εσωτερικού ή εξωτερικού), 

β) αντίγραφο κτηνιατρικής συνταγής, 

γ) αντίγραφο του μητρώου φαρμακευτικής αγωγής και 

δ) το φυλλάδιο οδηγιών χρήσης του εμβολίου με επι- 
κολλημένα τα αντίστοιχα ΕΟΤ των συσκευασιών. 

Στην περίπτωση που μια πολλαπλή συσκευασία φια¬ 
λών εμβολίου μοιράζεται σε περισσότερους του ενός 
κτηνοτρόφους, καθώς και στην περίπτωση που δεν είναι 
δυνατή η αποκόλληση της ετικέτας από το φιαλίδιο 
του εμβολίου (εάν αυτή δεν είναι αυτοκόλλητη), τότε ο 
κτηνοτρόφος είναι δυνατόν να προσκομίζει φωτοαντί¬ 
γραφο του φυλλαδίου οδηγιών χρήσης και ολόκληρα 
τα φιαλίδια του εμβολίου (γεμάτα ή άδεια) στην αρ¬ 
μόδια κτηνιατρική αρχή, η οποία έχει τη δυνατότητα 
και την ενυπόγραφη ευθύνη της αναγραφής των Ι_ΟΤ 
των συσκευασιών πάνω στο φυλλάδιο οδηγιών χρήσης 
και ακολούθως την καταστροφή της επισήμανσης των 
φιαλιδίων. 

ε) Υπεύθυνη δήλωση του κτηνοτρόφου στην οποία 
θα βεβαιώνει το μέγεθος (πλήθος ζώων) του κοπαδιού 
που εμβολιάσθηκε. Η αρμόδια αρχή η οποία παραλαμ- 
βάνει τα δικαιολογητικά προβαίνει σε διασταύρωση των 
πληθυσμιακών στοιχείων που δηλώνει ο κτηνοτρόφος 
χρησιμοποιώντας τα πιο πρόσφατα στοιχεία καταγρα¬ 
φής που έχει στη διάθεσή της. 

6. Η αρμόδια κατά Περιφερειακή Ενότητα κτηνιατρι¬ 
κή αρχή, δημιουργεί ατομικό έγγραφο ή ηλεκτρονικό 
αρχείο για κάθε δικαιούχο και αναθέτει αποκλειστικά 
σε ένα υπάλληλο, ο οποίος τελεί υπό την ευθύνη και 
την αρμοδιότητα των άμεσων προϊσταμένων του, τον 
έλεγχο, το χειρισμό και την πληρότητα αυτού. Το αργό¬ 
τερο εντός είκοσι (20) ημερών από την παραλαβή της 
αίτησης και των παραστατικών, και ενδεχομένως τη 
διασταύρωση με άλλα στοιχεία αρχείων των αρμοδίων 
κτηνιατρικών ή άλλων αρχών, ολοκληρώνεται ο έλεγχος 
της πληρότητας των παραστατικών του ατομικού φα¬ 
κέλου του δικαιούχου και εφόσον δεν διαπιστώνονται 
παρατυπίες, υποβάλλεται αίτημα πληρωμής προς τη 
Διεύθυνση Υγείας των Ζώων της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης 
και Τροφίμων. 

7. Η Διεύθυνση Υγείας των Ζώων της Γ ενικής Διεύθυν¬ 
σης Κτηνιατρικής βάσει των αιτημάτων του παρόντος 
άρθρου και σύμφωνα με τις διαδικασίες της απόφασης 
258455/6673/12-05-2004, όπως ισχύει κάθε φορά, μεριμνά 
για την πληρωμή των δικαιούχων. 

Αρθρο 14 

Διαδικασία πληρωμής 

1. Για την πληρωμή της «προσήκουσας αποζημίωσης» 
και των «δικαιολογημένων πληρωμών» στους εκτρο- 
φείς ακολουθείται η διαδικασία της απόφασης του 

Υπουργού Αγροτικής Ανάπτυξης και Τροφίμων με αριθ. 
258455/6673/12-05-2004, όπως ισχύει κάθε φορά. 

2. Για την πληρωμή των δαπανών αγοράς διαγνωστι¬ 
κών αντιδραστηρίων, βιολογικών προϊόντων και λοιπού 
υγειονομικού εξοπλισμού και υλικών ή εργασιών, ακο¬ 
λουθείται η διαδικασία περί προμηθειών του Δημοσίου, 
μέσω της Διεύθυνσης Προμηθειών Διαχείρισης Υλικού 
και Υποδομών του Υπουργείου Αγροτικής Ανάπτυξης 
και Τροφίμων. 

3. Η πληρωμή του εποχικού προσωπικού, που προ¬ 
σλαμβάνεται από τις Διευθύνσεις Κτηνιατρικής των 
Περιφερειών και τις κατά Περιφερειακή Ενότητα κτη¬ 
νιατρικές αρχές, για την κάλυψη των αναγκών εκτέ¬ 
λεσης και εφαρμογής των έκτακτων μέτρων και των 
προγραμμάτων, που καθορίζονται στο σημείο Α του 
άρθρου 2 της παρούσας, γίνεται με τροποποίηση του 
προϋπολογισμού του Υπουργείου Αγροτικής Ανάπτυ¬ 
ξης και Τροφίμων και μεταφορά των προβλεπομένων 
πιστώσεων στον προϋπολογισμό του Υπουργείου Εσω¬ 
τερικών και η καταβολή στους δικαιούχους με μισθο- 
δοτικές καταστάσεις μέσω της Ενιαίας Ανεξάρτητης 
Αρχής Πληρωμών. 

4. Οι δαπάνες κίνησης των υπαλλήλων που απασχο¬ 
λούνται στις Διευθύνσεις Κτηνιατρικής των Περιφερειών 
και τις Περιφερειακές κτηνιατρικές υπηρεσίες αποκλει¬ 
στικά για την εκτέλεση και την εφαρμογή των έκτακτων 
μέτρων και των προγραμμάτων, που καθορίζονται στο 
σημείο Α του άρθρου 2 της παρούσας, γίνεται με τροπο¬ 
ποίηση του προϋπολογισμού του Υπουργείου Αγροτικής 
Ανάπτυξης και Τροφίμων και μεταφορά των προβλεπο¬ 
μένων πιστώσεων στους προϋπολογισμούς των αντί¬ 
στοιχων Περιφερειακών Ενοτήτων, όπου καταβάλλονται 
στους δικαιούχους σύμφωνα με τις ισχύουσες διατάξεις. 

5. Η ενίσχυση των κτηνιατρικών αρχών των Διευθύν¬ 
σεων Κτηνιατρικής των Περιφερειών και των Περιφε¬ 
ρειακών Ενοτήτων για τις δαπάνες προμηθειών του 
απαραίτητου υγειονομικού υλικού και εξοπλισμού για 
την κάλυψη αναγκών εκτέλεσης και εφαρμογής των 
έκτακτων μέτρων και των προγραμμάτων που καθορίζο¬ 
νται στο σημείο Α του άρθρου 2 της παρούσας γίνεται 
με τροποποίηση του προϋπολογισμού του Υπουργείου 
Αγροτικής Ανάπτυξης και Τροφίμων και μεταφορά των 
αναγκαίων πιστώσεων στους προϋπολογισμούς των 
αντίστοιχων Περιφερειακών Ενοτήτων, όπου διατίθεται 
σύμφωνα με τις ισχύουσες διατάξεις περί προμηθειών 
του Δημοσίου. 

6. Οι δαπάνες αμοιβής φυσικών ή νομικών προσώπων, 
με τα οποία διενεργούνται συμβάσεις έργου παροχής 
υπηρεσιών, για την εκτέλεση και την εφαρμογή κτη¬ 
νιατρικών προγραμμάτων του τομέα της υγείας των 
ζώων, γίνονται σύμφωνα με τις ισχύουσες σχετικές για 
τις Δημόσιες Συμβάσεις διατάξεις. 

7. Σε όλες τις δαπάνες διενεργούνται οι νόμιμες υπέρ 
τρίτων κρατήσεις. 

8. Στις δαπάνες αποζημίωσης των κτηνοτροφών που 
θανάτωσαν τα ζώα τους στο πλαίσιο των Προγραμ¬ 
μάτων Εξυγίανσης ή λόγω εμφάνισης νοσημάτων του 
άρθρου 2, παρ. Α1 ή προσκομίζουν νεκρά βοοειδή ή αιγο¬ 
πρόβατα στις αρμόδιες κτηνιατρικές αρχές, ηλικίας άνω 
των άνω των 18 μηνών για τις αίγες και τα πρόβατα και 
24 ή 48 μηνών για τα βοοειδή ή στην επιχορήγηση των 
εκτροφέων βοοειδών, οι οποίοι εντάσσονται στο κατ’ 
έτος εθνικό πρόγραμμα επιτήρησης του καταρροϊκού 


πυρετού και διαθέτουν βοοειδή κατάλληλης ηλικίας ως 
δείκτες στο πλαίσιο του προγράμματος, δεν επιβάλλε¬ 
ται καμία κράτηση και το ποσό αποδίδεται στο ακέραιο. 

Οι δαπάνες αμοιβής φυσικών ή νομικών προσώπων, 
με τα οποία συνάπτονται συμβάσεις έργου παροχής 
υπηρεσιών για την εκτέλεση και την εφαρμογή κτηνια¬ 
τρικών προγραμμάτων του τομέα της υγείας των ζώων 
γίνονται σύμφωνα με τις ισχύουσες σχετικές διατάξεις. 

Άρθρο 15 

Επιτροπή εκτίμησης αγοραίας αξίας 
ζώων και έλεγχων 

Με απόφαση του Προϊσταμένου της Δ/νσης Αγρο¬ 
τικής Οικονομίας και Κτηνιατρικής (ΔΑΟΚ) της κατά 
περίπτωση Περιφερειακής Ενότητας (ΠΕ), συγκροτείται 
τριμελής επιτροπή εκτίμησης της μοναδιαίας αξίας ανά 
ζώο ή προϊόν. 

Η επιτροπή αποτελείται από έναν κτηνίατρο της αρ¬ 
μόδιας τοπικής κτηνιατρικής αρχής, ένα γεωπόνο του 
αρμόδιου Γ ραφείου Αγροτικής Ανάπτυξης και έναν εκ¬ 
πρόσωπο της τοπικής Δημοτικής αρχής ή του Γεωργι- 
κού, Κτηνοτροφικού Συνεταιρισμού. 

Σε περίπτωση διαφωνίας των μελών, ισχύει η γνώμη 
της πλειοψηφίας (2:1). 

Σε περίπτωση πλήρους διαφωνίας των μελών, συ¬ 
γκροτείται με απόφαση του οικείου Αντιπεριφερειάρχη 
δευτεροβάθμια τριμελής επιτροπή αποτελούμενη από: 

α) τον Προϊστάμενο της ΔΑΟΚ της ΠΕ, 

β) τον Προϊστάμενο του Τμήματος Κτηνιατρικής της 
ΠΕ, 

γ) το θεματικό Αντιδήμαρχο, υπεύθυνο για τα αγρο¬ 
τικά ή το Διαμερισματικό Σύμβουλο της Κοινότητας ή 
τον Πρόεδρο του Αγροτικού ή Κτηνοτροφικού Συνε¬ 
ταιρισμού. 

Η απόφαση της δευτεροβάθμιας τριμελούς επιτρο¬ 
πής είναι οριστική σε περίπτωση ομοφωνίας ή σχετικής 
πλειοψηφίας, σε περίπτωση δε πλήρους διαφωνίας ως 
αξία των ζώων λαμβάνεται ο μέσος όρος των προτει- 
νομένων. 

Έργο της επιτροπής είναι η εκτίμηση της μοναδιαίας 
αξίας των ζώων/προϊόντων βάσει της ικανότητας της 
ποιότητας, της ηλικίας αυτών και των λοιπών παραμέ¬ 
τρων της παρούσας. Το πρακτικό εκτίμησης συντάσ- 
σεται ανάλογα με το είδος του ζώου η προϊόντος και 
υπογράφεται αρμοδίως. 

Η εκτίμηση της «αγοραίας αξίας» της τριμελούς επι¬ 
τροπής επέχει θέση πρότασης μη δεσμευτικής υποκεί¬ 
μενης σε επιβεβαίωση, σε οικονομικό και επιδημιολογικό 
έλεγχο και ενδεχομένως σε τροποποίηση, σύμφωνα με 
παρατηρήσεις που διατυπώνονται μετά από τη διεξα¬ 
γωγή κοινοτικών ελέγχων από επιθεωρητές της Ευρ. 
Επιτροπής 

Αρθρο 16 

Μειώσεις επιλέξιμων δαπανών και κυρώσεις 

1. Γ ια την καταβολή των αποζημιώσεων της παρούσας 
είναι υποχρεωτική η συνεργασία των εκτροφέων και η 
συμμόρφωσή τους με τις αποφάσεις, τις συστάσεις και 
τις υποδείξεις των αρμοδίων Κτηνιατρικών Αρχών, όπως 
προβλέπονται από τις ισχύουσες Εθνικές και Κοινοτι¬ 
κές διατάξεις. Οι μη συμμορφούμενοι με τα παραπάνω 
αποκλείονται των αποζημιώσεων. Σε περίπτωση που 
με τις πράξεις τους γίνονται υπαίτιοι περαιτέρω εξά- 

πλωσης και διασποράς νόσου, επιβάλλεται πρόστιμο 
ανάλογο της ζημίας που προκλήθηκε και σύμφωνα με 
την παράγραφο 3 του άρθρου 23 του Ν. 248/1914 (Α' 
110) όπως αυτό αντικαταστάθηκε από την παράγραφο 
2 του άρθρου 13 του Ν. 2538/1997 (Α' 242) και ποινικές 
κυρώσεις σύμφωνα με το σημείο Β του ίδιου άρθρου. 

Ειδικότερα, στις περιπτώσεις βρουκελλικών ή φυμα- 
τικών εκμεταλλεύσεων βοοειδών: 

α) Όταν δεν τηρούνται τα απαραίτητα υγειονομικά 
μέτρα, οι δικαιούχοι αποζημιώνονται μόνον εφόσον οι 
υπεύθυνοι των εκτροφών λάβουν τα κατάλληλα διορ¬ 
θωτικά μέτρα το αργότερο εξήντα (60) ημέρες από 
την κοινοποίηση σε αυτούς της απόφασης σφαγής των 
θετικών ζώων. Από την παραπάνω προθεσμία εξαιρού¬ 
νται και πρέπει να εφαρμόζονται άμεσα η απαγόρευση 
εισόδου-εξόδου ζώων, η διακοπή παράδοσης γάλακτος 
από μολυσμένα ζώα, η απομόνωση των θετικών ζώων 
αμέσως μετά τη σήμανσή τους ως θετικά, ο τακτικός 
καθαρισμός και απολύμανση των χώρων της σταβλικής 
εγκατάστασης και η τοποθέτηση λεκάνης απολύμανσης 
υποδημάτων, 

β) στους κτηνοτρόφους οι οποίοι δεν έσφαξαν τα 
θετικά ζώα της εκμετάλλευσής τους στο διάστημα των 
εξήντα (60) ημερών από την κοινοποίηση σε αυτούς 
της απόφασης σφαγής, εφαρμόζονται οι διατάξεις του 
άρθρου 23 του Ν. 248/1914 όπως αυτό αντικαταστάθηκε 
από την παράγραφο 2 του άρθρου 13 του Ν. 2538/1997. 

Ειδικότερα, στις περιπτώσεις βρουκελλικών εκμεταλ¬ 
λεύσεων αιγοπροβάτων: 

α) Όταν δεν τηρούνται τα απαραίτητα υγειονομικά 
μέτρα, οι δικαιούχοι αποζημιώνονται μόνον εφόσον οι 
υπεύθυνοι των εκτροφών λάβουν τα κατάλληλα διορ¬ 
θωτικά μέτρα το αργότερο τριάντα (30) ημέρες από 
την κοινοποίηση σε αυτούς της απόφασης σφαγής των 
θετικών ζώων, 

β) στους κτηνοτρόφους οι οποίοι δεν έσφαξαν τα 
θετικά ζώα της εκμετάλλευσής τους στο διάστημα των 
τριάντα (30) ημερών από την κοινοποίηση σε αυτούς 
της απόφασης σφαγής, εφαρμόζονται οι διατάξεις του 
άρθρου 23 του Ν. 248/1914 όπως αυτό αντικαταστάθηκε 
από την παράγραφο 2 του άρθρου 13 του Ν. 2538/1997. 

2. Οι κάτοχοι εκμεταλλεύσεων, στις οποίες επιβλήθη¬ 
καν μέτρα καθολικής σφαγής , οι οποίοι αποζημιώθηκαν 
για το σύνολο των σφαγέντων ζώων ,σύμφωνα με τις 
εκάστοτε ισχύουσες αποφάσεις, δε δικαιούνται εκ νέου 
αποζημίωσης για καθολική σφαγή των ζώων τους για 
διάστημα πέντε ετών από την αποζημίωση Δικαιούνται 
όμως να αποζημιωθούν για τυχόν ζώα που θα σφαγούν 
μετά από θετικό αποτέλεσμα και εφόσον πληρούνται 
οι όροι της συμμόρφωσης. 

Καμιά αποζημίωση δεν καταβάλλεται για περιπτώσεις 
όπου δεν έχουν τηρηθεί τα χρονικά όρια των άρθρων 7 
παράγραφος 2 και 12 παράγραφοι Α1 και 2. 

3. Δικαιούχοι αποζημίωσης σύμφωνα με την παρούσα 
απόφαση, αποκλείονται της αποζημίωσης μέσω άλλων 
προγραμμάτων ή φορέων και αντίστροφα. 


4. Σε περίπτωση αθέτησης των όρων και προϋπο¬ 
θέσεων χορήγησης των αποζημιώσεων της παρούσας 
και των σχετικών κτηνιατρικών διατάξεων ή υποβο¬ 
λής ψευδών στοιχείων και δικαιολογητικών, εκτός των 
κυρώσεων της παραγράφου 1 του παρόντος άρθρου, 
διακόπτεται η διαδικασία καταβολής της αποζημίω¬ 
σης ή εφόσον έχει καταβληθεί, τίθεται σε εφαρμογή η 
διαδικασία ανάκτησης ολόκληρου του καταβληθέντος 
ποσού εντόκως, σύμφωνα με τις ισχύουσες διατάξεις 
περί εισπράξεως δημοσίων εξόδων. 

Αρθρο 17 

Ειδικές απαιτήσεις και όροι για το πρόγραμμα 
ελέγχου και εκρίζωσης της βρουκέλλωσης 
και φυματίωσης 

α) Προκειμένου να εφαρμοσθεί με επιτυχία το πρό¬ 
γραμμα ελέγχου και εκρίζωσης της βρουκέλλωσης των 
αιγοπροβάτων, οι αμνοί και τα ερίφια ηλικίας άνω των 
3 μηνών στις περιοχές όπου είναι υποχρεωτικός ο εμ¬ 
βολιασμός θα πρέπει να φέρουν ατομική σήμανση. 

β) Σε εκμεταλλεύσεις βοοειδών μολυσμένες με φυμα¬ 
τίωση ή βρουκέλλωση, ο κάτοχος της εκμετάλλευσης 
που πληρεί τις νόμιμες προϋποθέσεις έχει δικαίωμα να 
αποζημιωθεί για μολυσμένα ζώα, ύστερα από εργαστη¬ 
ριακή επιβεβαίωση, μέχρι τρεις (3) φορές. 

Σε περίπτωση μικτής μόλυνσης δικαιούται αποζημίω¬ 
σης τέσσερις (4) φορές συνολικά. Σε κάθε περαιτέρω 
διαπίστωση των παραπάνω ασθενειών τα μολυσμένα 
ζώα της εκμετάλλευσης σφάζονται υποχρεωτικά, χω¬ 
ρίς αποζημίωση του κατόχου κτηνοτρόφος συνεχίζει 
να έχει την υποχρέωση εφαρμογής των μέτρων που 
προβλέπονται στο πρόγραμμα, μέχρι την εξυγίανση της 
εκμετάλλευσης και την άρση των επιβληθέντων μέτρων. 

Σε περίπτωση συστέγασης περισσοτέρων εκτροφών 
στην ίδια εκμετάλλευση, τα παραπάνω ισχύουν συνολικά 
για όλους τους κτηνοτρόφους και όχι για τον καθένα 
ξεχωριστά. 

Αρθρο 18 
Διάρκεια ισχύος 

1. Η παρούσα απόφαση ισχύει από 01 Ιανουάριου 2014 
και έως 31 Δεκεμβρίου 2014. 

2. Ο Υπουργός Αγροτικής Ανάπτυξης και Τροφίμων 
παρέχει οδηγίες σε ότι αφορά την εφαρμογή της πα¬ 
ρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΑΓΡΟΤΙΚΗΣ ΑΝΑΠΤΥΞΗΣ 

ΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΧΡΗΣΤΟΣ ΣΤΑΪΚΟΥΡΑΣ ΑΘΑΝΑΣΙΟΣ ΤΣΑΥΤΑΡΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΓΟπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ;//νννννν.β1.9Γ - β-πιαΝ: ννβόπΐ33ΐβΓ.β1@βί.9Γ 

